Predsednica obišla sela bez struje\nPredsednica opštine Svrljig Jelena Trifunović jutros je obišla sela koja su predhodnih dana ostala bez struje, kao i putne pravce na kojima je saobraćaj usporen zbog leda.\nOpština Svrljig u saradnji sa ostalim preduzećima na teritoriji grada, kao i Preduzećem za putev Niš radi na osposobljavanju putnih pravaca, razčišćavanju puta i posipanju putnih prvaca rizlom, rekla je predsednica opštine Svrljig Jelena Trifunović.\nPZP NIŠ – Skretanje za Galibabinac\nNa pojedinim saobraćajnim pravcima polomljene grane blokiraju put i prave dodatne probleme vozačima, ali radnici JKSP “Svrljig“ rade na uklanjanju grana i stabala sa kolovoza.\nMeštani Galibabinca u razgovoru sa predsednicom opštine\nPredsednica opštine je razgvovarala i sa meštanima u Galibabincu i Radmirovcu, gde još uvek nema struje, ali po rečima nadležnih u toku dana biće otklonjeni kvarovi na elektronaponskoj mreži, te će se stanje u skoro svim svrljiškim selima stabilizovati.\nU selu Galibabinac predsednica je razgovarala i sa odbornikom Ujedinjene seljačke stranke Rankom Bogojevićem koji kaže da sem što nema struje, nema većih problema.\nInače, tokom dana sva sela na teritoriji svrljiške opštine trebalo bi da dobiju struju.\nBez struje, Obilazak, Poledica Sneg, Predsednica obišla sela, Sela bez struje, Sela Svrljig, struja, Svrljig sela, Svrljiška sela\nPrevPrethodnaViše od 20 sela ostalo bez struje\nSledećaNevreme oborilo više od 100 stubovaNext\n05/12/2014 at 08:59\nSve pohvale predsednici opštine Jeleni za obilaženje stradalih delova opštine kojom rukovodi. Mogli bi predsednici, baš naglašavam one muškarčine na čelu opštinskih odbora partija/stranaka u Svrljigu, da pokažu bar prisutnost na ovakvim problemskim mestima, koliko i predsednica opštine. Ukoliko se sada ne snadju neka ne dave okolinu političkom propagandom kad dodje lepo vreme ili predizborna kampanja. Na ovakvoj muci se poznaju junaci i junakinje, a predsednica Jelena je svojim obilaskom zaslužila da ponese obeležije junakinje Svrljiga. Živeo Svrljig!!!.\nSlavisa Ivkovic says:\nRadi znanja i ravnanja.Za vise od dve trecine sada popadalih stubova znalo se puno ranije da su osteceni i gotovo neupotrebljivi te da su kao takvi morali da budu zamenjeni a nisu jer nije bilo novih stubova na lageru.Krivica za to je ponajmanje kod radnika distribucije u Svrljigu jer se za odrzavanje el.energ.objekata ponajmanje izdvaja.Ne rade se redovno i pregledi objekata radi utvrdjivanja u kakvom su uopste stanju.Stednja,smanjenje troskova,nerad ili iznudjen rad sa stomanje troskova i jos puno toga jos,doveli su do ovoga da nam toliko stubova popada i da nam je stanje sa strujom u opstini takvo kakvo jeste.Za ocekivati je da bude i gore a ono i jeste gore od onoga sto se zna,bar kada je u pitanju redovna isporuka el.energije.


Portparol kineske misije pri Kancelariji UN u Ženevi Liu Jujin kritikovao je primedbe Visoke komesarke UN za ljudska prava Mišel Bačele (Michelle Bachelet) o Hongkongu i provinciji Sindjiang, navodeći da su to unutrašnja pitanja, prenela je danas Kineska medijska grupa (CMG).\nMišel Bačele je na početku 47. sednice Saveta UN za ljudska prava govorila o pitanjima koja se tiču ova dva regiona i istakla da je pažljivo nadgledana primena zakona o nacionalnoj bezbednosti u Hongkongu. Takodje je rekla da se nada da će se dogovoriti o uslovima posete Kini ove godine, uključujući Sindjiang.\nLiu je rekao da su Hongkong i Sindjijang „neotudjivi delovi kineske teritorije i da su pitanja u vezi s njima kineska unutrašnja pitanja koja ne utiču na bilo koje spoljne sile“.\nPrema njegovim rečima, neke zemlje i snage širile su „bestidne laži“ u vezi sa Sindjiangom iz političkih razloga „kako bi naštetile imidžu Kine, i kako bi se umešale u unutrašnje stvari Kine i obuzdale kineski razvoj“.\nLiu je pozvao zvaničnicu UN da poseti Kinu, ali je jasno stavio do znanja da poseta treba da bude prijateljska, čiji bi cilj trebalo da bude promocija razmene i saradnje dveju strana, a ne „istraga“ sa pretpostavkom krivice, dodala je CMG.


Hronika Autor:Beta17. mar. 202116:29 > 17:10\nOcenivši da iza skrivanja Cvijanove smrti stoje bezbednosne službe, Ninić je u intervjuu agenciji Beta kazao da je saznanje o „konspirativnoj“ smrti Vladimira Cvijana izazvalo veliko uznemirenje javnosti i „bacilo senku“ na kompletno pravosuđe.\n„Ukoliko bi se pojavio bilo kakav dokaz ili trag, ili bilo koje saznanje koje bi upućivalo na zaključak da je Cvijanova smrt nastala na neki drugi način, tužilac bi mogao da reaktivira predmet i da nastavi sa preduzimanjem istražnih radnji. Takođe, republička tužiteljka Zagorka Dolovac je ovlašćena da izvrši nadzor nad radom Višeg javnog tužilaštva u Beogradu u ovom predmetu“, objasnio je advokat.\n„Indikativno je to što policija i tužilaštvo nisu obavestili javnost da je pronađeno telo osobe koja je bila poznati advokat, narodni poslanik, predsednik skupštinskog odbora za pravosuđe i blizak saradnik trojice predsednika države Borisa Tadića, Tomislava Nikolića i Aleksandra Vučića“, istakao je advokat.\nUznemirujuća je činjenica da je vlast prećutala, dodao je Ninić, da je u Dunavu nađeno telo poznatog beogradskog advokata.\n„Tužilaštvo je moralo u istrazi da dođe do saznanja s kim se Cvijan družio, gde se kretao, ko su mu bili prijatelji, a ko neprijatelji, da li je i s kim imao neraščišćenje račune. Ne ginu u Beogradu advokati svakog dana. Da je otkriveno telo i nekog beskućnika, javnost je morala da bude informisana o svim detaljima“, istakao je advokat.\nNaglasio je da je Vladimir Cvijan po napuštanju Srpske napredne stranke (SNS) priznao da je bio posrednik između lica iz „kriminogene sredine“ i pojedinih ljudi iz vrha SNS-a.\n„Dakle, sam Cvijan je u svojim nastupima javno ukazivao javnosti da je on održavao vezu između kriminalaca i SNS-a. Da li je on sam sebi dao tu ulogu ili mu je to neko poverio, mi u ovom trenutku ne znamo. I to izaziva prostor za sumnju u zvanični uzrok njegove smrti“, istakao je Ninić.\n„Cvijan je iz Predsedništva Srbije, za vreme Borisa Tadića, sa značajnim političkim kapitalom prešao u SNS. Kada je SNS došla na vlast, Cvijan je bio nagrađen državnim funkcijama. Međutim, trebalo bi posebno analizirati Cvijanovu fazu života nakon razlaza sa SNS-a“, rekao je Ninić.\n„Oni su procenili da bi saopštavanje informacije o Cvijanovoj smrti otvorilo polemiku i uznemirilo javnost. Procenili su da će vreme relativizovati vest o Cvijanovoj smrti i baciti u zaborav“, kazao je advokat. Na pitanje Bete zašto je o svemu ćutala i Advokatska komora, Ninić kaže da tu informaciju i javnosti i advokatima „duguje“ rukovodstvo komore.\n„Advokatura je neraskidivi deo sudske vlasti i bez nas pravosuđe ne bi moglo da funkcioniše. Ako mi ne znamo da li ćemo sutra završiti u Dunavu i Savi ili s metkom u glavi, onda mi ne možemo da se bavimo ovom profesijom“, zaključio je Ninić.\nViše javno tužilaštvo u Beogradu je juče saopštilo da se Vladimir Cvijan udavio u Dunavu 5. januara 2018. godine, i da je njegovo telo pronađeno na 1.164 kilometru desne obale reke.\nistragaIvan Ninićpravosuđesmrtvladimir cvijanZagorka Dolovac


PREDSEDNIK Srpske demokratske stranke (SDS) Vukota Govedarica trebalo bi da se sutra sastane sa predstavnicima američke administracije kako bi, kako saznaju "Novosti", dobio jasne instrukcije za svoje dalje političko delovanje.\n- Predstavnici američke administracije nezadovoljni su Govedaricom i njegovim dosadašnjim načinom vođenja politike SDS. Razočarani su činjenicom da nije ostvario odgovarajuće rezultate na izborima za predsednika RS, jer ga je upravo američka administracija projektovala kao osobu koja će sprovoditi "NATO reformatorsku politiku" u RS i BiH - tvrdi naš izvor iz diplomatskih krugova.\nOn navodi da će, s ciljem da udvorički odnos sa diplomatsko-konzularnim predstavnicima SAD u BiH bude razotkriven od strane policijsko-obaveštajnih službi RS, Govedarica nakon sastanka održati konferenciju za medije.\nPročitajte još: BURA U SDS: Govedarica prekinuo Skupštinu u strahu od smene?\n- Na sastanku bi trebalo da dobije jasne instrukcije u pogledu daljih pravaca vođenja politike SDS. Potom će održati konferenciju za medije, kako bi na taj način prividno demistifikovao svoj odnos sa američkom administracijom - tvrdi dobro upućeni izvor "Novosti".\nOd oktobarskih izbora situacija u SDS se ne smiruje, a Govedarici se ozbiljno ljulja stolica predsednika stranke. Izgubio je poverenje velikog broja stranačkih kolega, a pored lošeg izbornog rezultata na svim nivoima, spočitava mu se urušavanje stranke i gubitak kadrova, koji je počeo mnogo pre izbora, da bi se i u postizbornom periodu nastavio. Od tada je održano više sednica SDS i sve glasnije se priča o održavanju unutarstranačkih izbora, na kojima bi trebalo biti izabrani novo rukovodstvo i predsednik stranke.


Brus ONLINE - Raspisani konkursi za projekte iz oblasti javnog informisanja za 2018.\nRaspisani konkursi za projekte iz oblasti javnog informisanja za 2018.\nMinistarstvo kulture i informisanja Vlade Republike Srbije saopštilo je da je danas raspisalo konkurse za sufinansiranje projekata proizvodnje medijskih sadržaja iz oblasti javnog informisanja u 2018. godini, za koje je opredeljeno najviše novca do sada – 262 miliona dinara.\nKonkursi, koji traju do 8. marta, raspisani su radi pružanja finansijske podrške medijskim sadržajima koji doprinose ostvarivanju javnog interesa u oblasti javnog informisanja, definisanog članom 15 Zakona o javnom informisanju i medijima.\nPravo učešća imaju izdavači čiji je medij upisan u Registar medija koji se vodi u Agenciji za privredne registre, sa podacima upisanim u skladu sa Zakonom o javnom informisanju i medijima.\nTakođe, mogu da učestvuju i pravna lica, odnosno preduzetnici koji se bave proizvodnjom medijskih sadržaja, a koji prilože dokaz da će sufinansiran medijski sadržaj biti realizovan putem medija koji je upisan u Registar medija.\nMinistarstvo je pozvalo novinarska i medijska udruženja, koja su registrovana najmanje tri godine pre datuma raspisivanja konkursa, da predlože članove konkursne komisije, kao i medijske stručnjake zainteresovane za učešće u radu komisije da pisanim putem predlože svoje članstvo u tom telu.


Sarajevo /Francuska ambasadorica posjetila Olimpijski muzej: "Izuzetno inspirirajuće..." / Radio Sarajevo\nFOTO: Fena/Leurence Fischer u Olimpijskom muzeju Sarajevo\nFOTO: Fena/Leurence Fischer i Edin Numankadić\nFOTO: Fena/Leurence Fischer sa Edinom Numankadićem u muzeju\nFOTO: Fena/Posjeta delegacije u Olimpijskom muzeju Sarajevo\nFOTO: Fena/Posjeta delegacija Olimpijskom muzeju Sarajevo\nFOTO: Fena/Leurence Fischer sa Edinom Numankadićem i kolegama\nSarajevo / Francuska ambasadorica posjetila Olimpijski muzej: "Izuzetno inspirirajuće..."\n19. 10. 2021. u 12:44:00 Fena\nNakon obilaska postavke muzeja, razgovarale su sa dugogodišnjm direktorim muzeja Edinom Numankadićem.\n"Cilj posjete je da se sretnemo s Numankadićem, koji je zaista jedna velika inspiracija, zbog njegove vizije koju je imao u trenutku održavanja Zimskih olimpijskih igara, u organizaciji, stvaranju i otvaranju muzeja. Ono što je izvanredno je da istaknemo kulturu koja je bila prisutna na ZOI u Sarajevu 1984. godine, kroz međunarodno priznate umjetnike, koji su dali svoju viziju, svoje stvaralaštvo, tokom igara u koje su bili ukljućeni", kazala je Fischer.\nČestitamo / Slikar Edo Numankadić dobio prestižno priznanje, francuski Vitez\nAmabasadorica Toudic je najavila da će večeras na prigodnoj svečanosti Edinu Numankadiću biti uručeno francusko odlikovanje Viteza umjetnosti i književnosti u znak zahvalnosti za njegov doprinos u otvaranju obnovljenog Olimpijskog muzeja.\nTokom dvodnevnog boravka u BiH ambasadorica Fischer će razgovarati sa sportskim radnicima o razvoju sportske saradnje između Francuske i Bosne i Hercegovine, kao i budućoj promociji Olimpijskih igara u Parizu 2024. godine.\n"U Sarajevo sam doputavala sa članom Organizacinog odbora Olimpijskih igara u Parizu 2024. Za nas je to kao zemlju domaćina izuzetno inspirirajuće da možemo da razgovaramo o ovom olimpijskom događaju", naglasila je Fischer.\nLeurence Fischer je proslavljena francuska sportašica, koja je u dugogodišnjoj karijeri uspješne karatašice pet puta bila evropska i dva puta svjetska prvakinja.\nTagovi: Sarajevo Olimpijski muzej Sarajevo Edin Numankadić


Havijer Solana skrenuo pažnju na aktuelna zbivanja u balkanskom regionu\nVisoki predstavnik EU, Havijer Solana je danas, nakon sastanka sa albanskim predsednikom Bamirom Topijem, pozvao sve uključne u kosovski proces da daju sve od sebe kako bi se u vremenu koje je preostalo došlo do rešenje iza kojeg bi stajale obe strane.\nPrvi čovek evropske spoljne politike i bezbednosti je iskoristio posetu albanskog predsednika da skrene pažnju na aktuelna zbivanja u balkanskom regionu, gde se od Abanije, kao i od ostatka regiona očekuje učešće u gradnji trajne stabilnosti.\nTako je visoki predstavnik EU, Havijer Solana zatražio konstruktivno angažovanje albanskog predsjednika Bamira Topija i njegove zemlje procesu određivanja kosovske budućnosti- naglasio je da je sredina decembra pred vratima, sa svojim, kako kaže, "važnim datumima"\n" Biće od izuzetne vaznosti da svi sada učine napor u vremenu koje je preostalo, kako bi smo zaista dobili rešenje koje bi odgovaralo i bilo dogovoreno od obe strane. Trojka će nastaviti da ulaže svu energiju i rešenost da usmeri proces u tom pravcu. I siguran sam da u tome imamo podršku Albanije i ostalih država regiona, njihov konstruktivan stav da naš ključni cilj, stabilnost Balkana, bude zagarantovana".\nPredsednik Albanije, Bamir Topi:\n"Albanija će nastaviti sa svojom umerenom ulogom na Balkanu, kako bi osigurala bezbednu atmosferu u regionu, posebno kada je reč o veoma važnom pitanju Kosova".\nU isto vreme, evropski predstavnik u trojci, ambasador Volfgang Išinger je u Berlinu izjavio kako Unija od Beograda i Prištine očekuje barem sporazum o saradnji, izražavajući sumnju da će se do 10. decembra postići i puni sporazum o statusu Kosova.\nAmbasador Išinger smatra da bi u slučaju nepostizanja sporazuma o kosovskoj budućnosti do tog roka , bilo korisno da se 10. decembar dočeka sa dogovorom o saradnji Beograda i Prištine.


Vremenska prognoza januar i februar: Pred nama je blaga zima sa malo padavina\nSnega neće biti u velikim količinama\nVesti 26.12.2019. - 11:35h Autor: Kurir / Informer\nJanuar i februar neće biti posebno hladni u Evropi, a snega neće biti u velikim količinama, prognoziraju meteorolozi. Osim na severu i severoistoku Evrope, sneg će, uglavnom, padati u manjim količinama na starom kontinentu.\nPodručje visokog pritiska pojaviće se i ostati neko vreme na severoistočnom Pacifiku.\nNajčešće to ima za posledicu manji vazdušni pritisak na severu Atlantika, što dovodi do blažih vremenskih prilika u Evropi. To je razlog što stari kontinet očekuje puno blaža zima - niži pritisak na severu Atlantika omogućiće Evropi blaže zimsko vreme.\nVreme u Srbiji u januaru i februaru\nU Srbiji će u januaru srednja minimalna temperatura vazduha imati vrednosti iznad višegodišnjeg proseka, pri čemu će njena vrednost u proseku biti viša za oko 2,5 stepena u odnosu na višegodišnji prosek, piše na sajtu RHMZ.\nSrednja maksimalna temperatura vazduha u januaru biće iznad višegodišnjeg proseka, sa vrednostima u proseku višim za oko 1.6 stepen u odnosu na višegodišnji prosek. U Beogradu i široj okolini srednja maksimalna temperatura vazduha tokom januara biće oko 5,4 stepena. Mesečna suma padavina tokom januara biće u granicama višegodišnjeg proseka sa vrednostima u proseku za oko 2 mm nižim u odnosu na višegodišnji prosek.\nI u februaru će u Srbiji srednja minimalna temperatura vazduha imati vrednosti iznad višegodišnjeg proseka. Srednja maksimalna temperatura vazduha u februaru biće iznad višegodišnjeg proseka. U Beogradu i široj okolini srednja maksimalna temperatura vazduha tokom febuara biće oko 7,5 stepeni.\nMesečna količina padavina tokom februara biće u granicama višegodišnjeg proseka sa vrednostima u proseku nižim za oko 6 mm u odnosu na višegodišnji prosek.\nStiže 10.000 dodatnih doza vakcina: Virus gripa je stigao u Srbiju, od srede vakcinacija!


Cene nafte na 11-mesečnom maksimumu, blizu 57 dolara\nTanjug 12. januara 2021. 16:15\nLONDON – Cene nafte su dostigle danas 11-mesečni maksimum i približavaju se nivou od 57 dolara za barel, pošto su smanjenje ponude i očekivani pad američkih zaliha ublažili zabrinutost investitora vezanu za rast slučajeva koronavirusa širom sveta.\nSevernomorska nafta Brent je poskupela za 75 centi ili 1,4 posto, na 56,41 dolara za barel na prepodnevnom trgovanju do 10:22h po srednjoevropskom vremenu, a jutros je dostigla na momenat 56,75 dolara, najviši nivo od prošlog februara. Američka WTI nafta je zabležila rast za 86 centi ili 1,7 odsto, na 53,11 dolara, izveštava Rojters.\n„Nedovolja ponuda na tržištu izazvana je pre svega najavom Saudijske Arabije da će dobrovoljno dodatno srezati pumpanje“, kaže Eugen Vajnberg iz nemačke Komercbanke.\nZvanični Rijad je saopštio poršle nedelje da planira smanjenje proizvodnje iznad kvite dogovorene u okviru OPEK-a za dodatnih jedan milion barela dnevno (bpd) u februaru i martu, kako bi zaustavio kupce da gomilaju zalihe.\nPored toga, očekuje se da će najnoviji izveštaji o američkim zalihama „crnog zlata“ pokazati pad od 2,7 miliona barela petu nedelju zaredom.\nIzgledi za povećanje ekonomskih podsticaja u Sjedinjenim Državama pružili su dodatnu podršku cenama nafte. Novoizabrani predsednik DŽo Bajden, koji stupa na dužnost 20. januara, obećao je „bilione“ ekstra rashoda na programe pomoći tokom pandemije.\nPorast cena je ipak bio ograničen zabrinutosću u pogledu tražnje za gorivom zbog sve ećeg broja inficiranih virusom kovid-19 u svetu.\nKineske vlasti su uvele danas nove mere ograničenja u oblastima oko Pekinga, a Japan proširuje vanredno stanje proglašeno u Tokiju i na druge delove zemlje.


Direktori prozvanih domova zdravlja nisu, kako su juče rekli “Blicu”, upoznati sa ovim propustima.\nDr Života Lazarević, direktor DZ “Novi Sad”, kaže da mu nisu poznate\ninformacije o zloupotrebama u njegovoj ustanovi i dodaje da bi “bilo strašno ako je to istinito”.\nDr Branka Čemerikić iz DZ “Zemun” takođe nam je rekla da nema podatke o tome da je njena ustanova fakturisala RZZO račun za neobavljene preventivne preglede:\n- Ne isključujem mogućnost da je došlo do greške u brojevima na fakturama - kaže ona.\nKako je greška na fakturama u slučaju DZ “Zemun” i DZ “Novi Beograd” dostigla dva miliona dinara, ne zna da objasni ni dr Aleksandar Stefoski, direktor DZ “Novi Beograd”. Dr Stefoski je obećao da će informacija o zloupotrebama “biti proverena”.\nDr Tatjana Radosavljević, direktorka Lekarske komore, rekla je za “Blic” povodom ovih skandaloznih zloupotreba da ne može da ih komentariše, jer se “komora bavi lekarima, ali ne i institucijama”.\nSistem kontrole zdravstvenih ustanova izgleda tako da RZZO prenese sredstva ustanovama, a nakon toga sledi slanje faktura kojima ustanove pravdaju taj novac. RZZO je uveo i mehanizme koji testiraju efikasnost zdravstvenih ustanova. Nakon toga, postalo je vidljivo da neke ustanove, kao što je DZ “Palilula”, fakturišu broj usluga koji nije realan, što je bio povod za dodatne kontrole.\n- Onda je naša kontrola ustanovila da su fakturisani pregledi lekara koji su godinama u penziji. To je moguće, jer u tim službama rade ljudi koji ne vode računa i ne shvataju koliko je bitna tačnost informacija i da je ispostavljanje lažnih faktura krivično delo - dodaje Svetlana Vukajlović.\nInformatički sistem koji je uveo RZZO pruža mogućnost ukrštanja podataka, tako da su stručnjaci Zavoda pronašli brojna neslaganja u podacima koje im šalju zdravstvene ustanove. Kadrovske evidencije ustanova nisu uvek u skladu sa matičnim evidencijama, koje najpreciznije pokazuju ko je zaposlen i da li mu se uplaćuje zdravstveno osiguranje. Urađeno je upoređivanje kadrovskih i matičnih evidencija, nakon čega je ustanovljeno da mnogi sa spiskova za zarade više nisu među živima ili su u penziji.\nNovac RZZO, prema rečima Vukajlovićeve, nije išao zdravstvenim ustanovama, nego novim lekarima koje su te ustanove zapošljavale bez saglasnosti Ministarstva zdravlja.\n- Mora da se uspostavi svest o poštovanju zakona. Sledeće godine počeće drugačiji sistem finansiranja zdravstvenih ustanova, kada će precizno fakturisanje zdravstvenih ustanova biti veoma važno. Koliko će novca dobijati zavisiće ne samo od broja opredeljenih pacijenata već i od efikasnosti, broja pruženih usluga, preventivnih pregleda... - dodaje Svetlana Vukajlović.


Asovi za decu - Blic Sport\nASOVI ZA DECU Kišne čarolije u Užicu i 12 golova za pomoć najmlađima /FOTO/\nFudbalska utakmica humanitarnog karaktera, pod nazivom "Asovi za decu zapadne Srbije", odigrana je u subotu u Užic. U meču gde je prioritet bio sakupiti što više novca za kupovinu ultrazvučnog aparata sa dve sonde za regionalni Centar za veštačku i vantelesnu oplodnju, nije bilo pobednika, ali je po kiši viđeno druženje, mnogo humanih ljudi, lepih poteza i 12 golova - 6:6.\nASOVI ZA DECU Partizan poklanja karte za humanitarni meč\nKošarkaši Partizana u utorak igraju utakmicu šestog kola Superlige u Nišu protiv Konstantina, a istog dana na stadionu Partizana biće odigrana humanitarna fudbalska utakmica pod nazivom “Asovi za decu”.\nDejan Stanković ponovo igra fudbal!\nJovan Simić, mladić koji je podigao Srbiju na noge svojim humanitarnim akcijama, uspeo je da vrati na teren i Dejana Stankovića. U utorak, 24. maja sa početkom u 20 sati na stadionu Partizana u Beogradu biće održan veliki humanitarni meč fudbalskih zvezda pod imenom “Asovi za decu”, od kojeg je sav prihod namenjen izgradnji dečjeg hemato-onkološkog odeljenja u Nišu, a potvrđeno je da će na terenu zaigrati upravo naš proslavljeni fudbaler, igrač Crvene Zvezde, Lacija i Intera, nekadašnji kapiten reprezentacije Srbije, Deki Stanković.


Četiri transfera Pari Sen Žermena poslednjeg dana prelaznog roka!\nIzvor: MozzartSport.com, 31.Avg.2018, 10:43\nPari Sen Žermen je jedan od najzauzetijih klubova poslednjeg dana prelaznog roka. Sigurno je da će Sveci danas obaviti četiri zvulna transfera, a moguće je i više... Međutim, četitri su zagarantovana. Klub danas napupštaju Kevin Trap i Đovani Lo Selso, a dolaze Huan Bernat i Erik Čupo Moting. Golman Kevin Trap se vraća u Ajntraht iz kojeg je pre...\nZvanično - golman PSŽ-a na pozajmici u Frankfurtu! (video) (foto)\nDefinitivno nije bilo mesta za ovog Nemca nakon dolaska Bufona...Poznato je svima da je Điđi Bufon nakon legendarne karijere u Juventusu prešao u francuski Pari Sen Žermen kao slobodan igrač, pa će zbog dolaska Italijana Kevin Trap morati na pozajmicu...Dvadesetosmogodišnji Kevin Trap je u francusku...


PUTINOV LIČNI PRIJATELJ: Vladimir Potanjin preuzima srpskog giganta! (INFO) | DNEVNE\nPUTINOV LIČNI PRIJATELJ: Vladimir Potanjin preuzima srpskog giganta! (INFO)\nPonuda konzorcijuma u kojoj je firma „Petrovaks“ Vladimira Potanjina, ruskog milijardera i ličnog prijatelja predsednika Vladimira Putina, jedina je od tri pristigle, koja ispunjava uslove za početak pregovora o strateškom partnerstvu sa „Galenikom“.\nTo je utvrdila Komisija ministarstva privrede, koja je danas zvanično saopštila da je samo britansko-ruski konzorcijum „Frontier-Petrovaks“ poslao kvalifikovanu ponudu i da će Vladi Srbije predložiti da otpočne pregovore sa njima.\nDa li je sedam miliona evra koliko su ponudili za 25 odsto kapitala i zadržavanje minimalno 700 radnika dobar osnov da Vlada Srbije prihvati preporuku Komisije i krene u pregovore sa ovim konzorcijumom, znaće se narednih dana.\nUkoliko u Nemanjinoj 11 daju „zeleno svetlo“, počeće pregovori o detaljima partnerstva, koji bi trebalo da traju 90 dana.\n„Frontier-Petrovaks“ se obavezao da obezbedi da 50 odsto kupoprodajne cene pripadne Republici Srbiji i Akcionarskom fondu prilikom zajedničke prodaje akcija u subjektu privatizacije sa strateškim partnerom, kaže se u saopštenju Komisije.\nOno što hrabri radnike „Galenike“ je da Britanci i Rusi zaista žele da proizvode lekove i ulažu u nove tehnologije.\nKako „Novosti“ saznaju, spremni su da ulože više desetina miliona u razvoj zemunske fabrike\nDUGOVI 200 MILIONA EVRA\nNekada najveća fabrika lekova u bivšoj Jugoslaviji, koja je pokrivala 65 odsto tržišta SFRJ, danas ima tržišni udeo od 10 procenata u Srbiji.\nOpterećena je sa 200 miliona evra dugova, od čega državnim preduzećima 130 miliona, a još 70 miliona bankama.


U slučaju kršenja prava deteta u oblasti obrazovanja, zdravstvene i socijalne zaštite, UNICEF je obezbedio pružanje besplatne pravne pomoći.\nReč je o projektu „Jačanje sistema pravosuđa i socijalne zaštite kako bi se unapredila dečija zaštita u Srbiji“, koji je UNICEF započeo 2014. godine, uz finansijsku podršku Evropske unije, u saradnji sa Ministarstvom pravde i Ministarstvom za rad, zapošljavanje, boračka i socijalna pitanja.\nNevladina organizacija Centar za prava deteta je angažovana kao partner u delu projekta koji se bavio unapređenjem kapaciteta postojećih pružalaca besplatne pravne pomoći u oblasti prava deteta. T\nako je organizovana stručna obuka za zainteresovane predstavnike udruženja građana i opštinskih pravnih službi.\nNajčešći slučajevi koji su bili na Pravnoj klinici, kada su u pitanju prava detata, ticali su se starateljstva, izdržavanja i odvođenja dece u inostranstvo.\nJelena Hadžić, studentkinja


Završena rekonstrukcija sjeničke Gimnazije - Zvanična prezentacija opštine Sjenica\nModerator Datum: 20/09/2017 Vijesti\nGimnazija „Jezdimir Lović“ u Sjenici je danas, nakon okončanja poslova na rekonstrukciji objekta, zvanično otpočela sa radom u novoj školskoj godini. Radovi na rekonstrukciji su obuhvatili radove na podovima, sanaciju zidova u svim prostorijama, zamenu stolarije, fasade i krova, kao i potpunu zamenu instalacija u objektu. U pitanju je prva obimna rekonstrukcija od same izgradje objekta, davnih 60-tih godina.\nZavršetku rekonstrukcije i ponovnom početku rada škole prisustvovali su učenici, profesori i kolege, kao i predstavnici lokalne samouprave. Predsednik opštine Hazbo Mujović tom prilikom je izjavio: „Ovaj projekat je rezultat višegodišnjeg truda i rada. Opština je prethodnih godina uz pomoć donatora realizovala niz manjih ali značajnih projekata rekonstrukcije ove škole, a ovakva rekonstrukcija je zaista istorijski događaj za ovaj grad. Ovom prilikom obećavam da će opština nastaviti ulaganje u ovu školu za još bolje uslove. Naša želja je da ova škola bude jedna od najlepših u Srbiji“.\nDirektor škole Ismo Gicić naglasio je da je sada njihova najveća obaveza da očuvaju obnovljenu školu i da je poteebno obnoviti i školski inventar. Dodao je da je dogovoreno da novi inventar za školu izradi Tehničko-poljoprivredna škola iz Sjenice, a da će sredstva obezbediti opština Sjenica.\nProjekat je realizovan uz pomoć Vladine Kancelarije za upravljanje javnim ulaganjima i opštine Sjenica. Vrednost projekta je iznosila oko 37,5 miliona dinara (sa uračunatim PDV-om). Projektno-tehničku dokumentaciju je izradilo Javno preduzeće za uređivanje građevinskog zemljišta „Sjenica“. Izvođač radova je biro „RAMARK“ iz Čačka.


Beogradska Povorka ponosa 2010 | Dragišić: Preventivno delovanje u sprečavanju incidenata\nBEOGRAD, 15. septembra (Tanjug) - Profesor Fakulteta bezbednosti Zoran Dragišić, koji je sa bezbednosnog apsekta učestvovao u organizaciji "Parade ponosa", ocenio je danas da ta manifestacija može da protekne bez incidenata, ukoliko državni organi poštuju zakon i preventivno spreče najavljeno nasilje.\nDragišić je rekao Tanjugu da bez obzira "ko šta lično mislio o Paradi ponosa" da održavanje te manifestacije predstavlja test u kakvom društvu živimo i za državu u celini. Suprotne stavove, ponašanja i gledišta trebamo rešavati dijalogom a ne nasiljem, rekao je Dragišić dodajući i da je prilikom prvih razgovora u Ministarstvu unutrašnjih poslova, o organizovanju te manifestacije, ocenjeno da se radi o bezbednosno rizičnom skupu.\nOn je rekao da su se visoki zvaničnici MUP-a, tokom razgovora sa direktnim organizatorima manifestacije složili da je "Parada ponosa" sa bezbednosnog aspekta veoma rizična i da postoji moguchnost incidenata.\nDragišić smatra i da policija mora adekvatno da reaguje i da spreči najavljene napade na učesnike manifestacije dodajući da je dobro poznato ko preti učesnicima "Parade ponosa".\n"Ukoliko policija ne može da obezbedi ovakav skup, to će značiti da su oni koji javno prete njegovim učesnicima\njači i od zakona i od države", rekao je Dragišić. "Parada ponosa", koju organizuju gej i lezbijska udruženja, najavljena je za 20. septembar u Beogradu, a toj manifestaciji se protive desničarske i nacionalističke\nMinistar unutrašnjih poslova Ivica Dačić izjavio je ranije danas da će policija učiniti sve da "Parada ponosa", koja je sa bezbednosnog aspekta visko rizična manifestacija, protekne bez incidenta.\n"Učinićemo sve da se očuva javni red i mir", rekao je Dačić naglašavajući da će policija obezbediti sigurnost\nsvim građanima, bez obzira na to "da li ko ima bilo kakav politički ili lični stav" o "Paradi ponosa".


Vucic: Kosovo, mir u regionu i jacanje ekonomije – najveci izazovi u 2018.\nizvor: agencije foto: 25.12.2017.\nPredsednik Srbije Aleksandar Vučić istakao je da ne postoji nijedan racionalni razlog zbog kojeg bi Srbija uvela sankcije Rusiji, te ponovio da do toga neće doći dok je on predsednik države.\n„Ništa nam Rusija nije učinila nažao. Zašto bi uvodili sankcije zemlji koja nam ništa nije učinila, a nismo uveli onima koji jesu”, upitao je on u intervjuu televiziji Pink.\n„Mnogo toga ćemo morati da ubrzamo iduće godine”, naglasio je on.\n„Imao sam tu čast kao jedini Srbin. Niko iz regiona, osim jednog Slovenca, nije dobio tu čast, koju su dobili francuski predsednici Širak, Sarkozi, nekadašnji šef UN Ban Ki Mun, ili izraelski političar Šimon Perez”, rekao je Vučić. Kazao je da je ponosan što Srbija može jasno da govori koja je njena jasna politika, kao što može u Briselu i Vašingtonu jasno da kaže da neće uvoditi sankcije Moskvi.\nPredsednik naglašava da je i ovog puta njegov odgovor na temu „sedenja na dve stolice” da će Srbija voditi svoju politiku, na način da prati sopstvene interese, a ne bilo koje druge strane sile, ni SAD, ni Rusije, ni EU, niti bilo koga drugog.\nKomentarišući novu izjavu američkog ambasadora u Makedoniji Brajana Hojt Jia: „Na sve to imam prost odgovor – Amerikanci su naši prijatelji, svi su oni naši prijatelji, ali zemlju vodimo u skladu sa svojim interesima”.\nSledeća godina biće puna izazova, procenjuje predsednik, a ključni će, kaže, biti Kosovo i Metohija, regionalni mir i stabilnost, te dalje jačanje ekonomije.\nTreća ključna stvar, rekao je u intervjuu za TV Pink, da ekonomija bude još jača i da možemo da povećavamo penzije i plate.\nSada, kaže, još samo 12 odsto penzionera, onih „najbogatijih”, i dalje ima smanjene penzije, ali će krajem naredne godine i oni imati penzije veće nego što su imali pre smanjenja.\n„I onaj mali postotak visokih penzija, kao što primaju moji roditelji, biće povećane iduće godine. Ostalih 87 odsto već će od januara imati veće penzije”, istakao je on i dodao da „možemo da očekujemo da martovska plata bude 430-440 evra, sa ovim povećanjima, i krajem sledeće godine idemo na plate prosečne od 500 evra”. (Tanjug)\nJelka u Beogradu košta 69.000 evra, ostalo su porezi i carina\nPredsednik Srbije Aleksandar Vučić izjavio je večeras da novogodišnja jelka u Beogradu košta 69.000 evra, a da ostalo u ukupnoj ceni od 83.000 evra čine porezi i carina.\nVučić je za televiziju „Pink”, rekao da je ponuda kompanije „Kip lajt” bila najjeftinija, jer su ostala dva ponuđača za osnovnu cenu tražili 80.966 evra i 75.000 evra.\nPredsednik je kazao da je kada je dobio prvu informaciju bio besan, da je vikao na gradonačelnika Sinišu Malog zbog tako skupe jelke. Međutim, prema njegovim rečima, kada je urađena analiza, ispostavilo se da jelka zapravo vredi 69.000 evra, a da ostalo u ceni čine carina i porez.\nGlasaću za Malog i Vesića, makar bio jedini\n„Mali ima nepostojeću emocionalnu inteligenciju, Vesić kao i ja ima nivo dopadljivosti na nivou nule, a Mladenović, priznaćete, nema baš nešto šarma, ali svi ti ljudi su doneli zajedno izvanredne rezultate”, rekao je večeras predsednik Aleksandar Vučić odgovarajući na pitanje o beogradskim izborima.Kako je rekao, izuzetno ceni rad gradske uprave i za njihove će rezultate glasati makar bio jedini.


Otklanjanje greške 0xE0000796 (Kvota je prekoračena) u programu OneNote - OneNote\nOneNote ne može da sinhronizuje beležnice kada vam ponestane prostora za skladištenje. Da biste rešili ovaj problem, prvo proverite da li je beležnica sačuvana u usluzi OneDrive ili u sistemu SharePoint. OneDrive URL adrese obično sadrže neku varijaciju na adresu OneDrive.live.com, dok SharePoint URL adrese obično prilagođava administrator servera u organizaciji.\nAko je Beležnica uskladištena u usluzi OneDrive, proverite da li slobodnog prostora vam je preostala za vaš nalog. Ako ste skoro ili potpuno prostora, razmislite o brisanju neke starije verzije datoteke koje vam više nije potrebna ili kupite više prostora za skladištenje OneDrive da biste rešili ovaj problem.\nAko je vaša beležnica skladištena na lokaciji SharePoint, moguće je da ste prekoračili kvotu skladišta koja vam je dodeljena. Kontaktirajte SharePoint ili IT administratora u vašoj organizaciji da biste rešili problem.\nBeležnice koje se skladište u usluzi OneDrive ili u sistemu SharePoint keširane su i lokalno na računaru. Ako vam ponestaje prostora na disku na računaru, takođe može da se pojavi greška. Da biste oslobodili prostor u beležnicama, razmotrite brisanje datoteka koje vam više nisu potrebne.\nAko vam je preostalo mnogo prostora za skladištenje, a i dalje vidite ovu grešku, prijavite problem na OneNote forumima na lokaciji Microsoft odgovori da bismo mogli da istražimo uzrok i pronađemo rešenje.


Buš zabrinut pokušajem ubistva funkcionera Hamasa - 2003-06-10\nPredstavnik Bele kuæe Ari Flajšer nije želeo da komentariše izveštaje o drugom izraelskom helikopterskom napadu, rekavši samo da amerièki funkcioneri još prikupljaju informacije o tome. Što se tièe izraelskog pokušaja atentata na visokog funkcionera Hamasa, Flajšer je kritikovao taj napad kao ugrožavanje mirovnog procesa:\n”Predsednik duboko žali zbog gubitka života i ranjavanja nedužnih Palestinaca. Predsednik je zabrinut da æe taj napad potkopati nastojanja palestinskih vlasti da se okonèaju teroristièki napadi, i smatra da ova akcija ne doprinosi bezbednosti Izraela.“\nPre manje od nedelju dana predsednik Buš je sa izraelskim i palestinskim liderima razgovarao o podeli vlasti. Flajšer je rekao kako je važno da obe strane pronadju nove naèine za saradnju kako bi se plan zaštitio i kako bi mogao da se suprotstavi terorizmu. Flajšer je dodao kako predsednik Buš veruje da Izrael ima pravo da se brani, ali da to pravo može da iskorišæava ”na naèin koji je u skladu sa višim ciljevima“.


Topništvo, streljivo i protuzračna obrana: Mediji u regionu o golemoj vojnoj vežbi u Srbiji - Sputnjik Srbija\n17:45 10.11.2018 (osveženo 17:51 10.11.2018) Preuzmite kraći link\nMediji u BiH navode da vežbi „Vek pobednika“ prisustvuju Milorad Dodik i Željka Cvijanović, prenosi RTS.\nUz detalje sa vežbe, bosanski portal „Kliks“ je citirao predsednika Srbije koji je najavio nova ulaganja u Vojsku Srbije.\nVelika vojna vežba u čast 100 godina od pobede u Prvom svetskom ratu\nVučić je, kako „Kliks“ prenosi, rekao da će u narednom periodu stići još nešto o čemu ne može da govori, a što je već plaćeno.\n„Radio-televizija Republike Srpske“ uživo prati vežbu, koja se istovremeno održava na deset lokacija.\nHrvatski portal „Indeks“ je naveo da je „u Srbiji počela golema vojna vježba“, jedna od najvećih u regionu.\n„Riječ je o jednoj od najvećih vojnih vježbi u regiji tijekom koje će istodobno na deset različitih područja diljem Srbije biti izvedene vježbovne akcije bojevim streljivom uz sudjelovanje 100 tenkova, 100 oklopnih borbenih vozila, 100 topničkih i raketnih sustava te protuzračne obrane“, naveo je „Indeks“.\nOsam aviona MiG-29 lete srpskim nebom\nI „Večernji list“ na svom sajtu navodi da je u pitanju jedna od najvećih vežbi u regionu uz naslov: „Jedna od najvećih u regiji: U Srbiji počela vojna vježba ’Stoljeće pobjednika‘“.\nI „Radio-televizija Crne Gore“ je izvestila o toj vežbi.\nVojska Srbije, Bosna i Hercegovina, Hrvatska, Crna Gora, Srbija


Evropske zemlje spašavaju svoje muzičke industrijeFrancuska i Austrija osigurale stotine miliona evra i revolucionarne mere\nPočetna Vesti Evropske zemlje spašavaju svoje muzičke industrije Francuska i Austrija osigurale stotine miliona...\nI dok pandemija korona virusa proteklih nedelja ponovo uzima maha, vlade dve evropske države donele su nove setove mera koje bi uveliko mogle pomoći festivalskoj i koncertnoj sceni. Naime, kako prenosi IQ Mag, jedan od najuglednijih medija svetske muzičke industrije, Francuska i Austrija će finansijskim inekcijama u visini od 355 miliona evra pokriti dosadašnje troškove, olakšati budući rad promoterima, klubovima i drugim organizacijama koje se živim događajima, ali i doneti neke do sad neviđene mere pomoći grani privrede, čiji su prihodi u mnogim zemljama doživeli pad od apsolutnih 100 odsto.\nFrancuska je tako donela nove mere kojima će pomoći kulturnom sektoru, a pogotovo delu koji se tiče industrije muzičkih događaja. Francuska ministarka kulture Roselyne Bachelot najavila je dodatnih 115 miliona evra za kulturni sektor od kojeg 85 miliona evra ide za izvedbe uživo, a unutar kojeg je čak 55 miliona posebno namenjeno muzici uživo. Dodjeljena sredstva uložena su kako bi se zaštitilo planiranje događaja, a pogotovo onih u izuzetno ograničenim kapacitetima. Mere podrške namenjene su da bi pomogle sektoru tokom šestonedeljnog karantina koji je u nekim delovima Francuske počeo još 17. oktobra. Takođe, ministarstvo namerava da se odrekne poreza od kupljenih ulaznica u prvoj polovini 2021. godine, što je predlog koji čeka potvrdu od vlade.\nU potezu koji smatraju prvim takvim slučajem u svetu, austrijska vlada najavila je pomoć od 300 miliona evra kojima će se pokirvati troškovi otkazivanja ili otežanog rada zbog pandemijskih ograničenja. Novo finansiranje namenjeno je uklanjanju rizika za organizatore koncerata, sajmova i drugih događaja, kako bi im se omogućilo da nastave poslovanje kao i u regularnim uslovima, a očekuje se da će stupiti na snagu krajem novembra. Tamošnji predstavnici udruženja live industrije ovu odluku nazivaju najvažnijom merom u event industriji, koja će stvoriti toliko važnu sigurnost kako bi ova grana privrede ponovo pokrenula svoj rad. Dodatnu dimenziju ovom potezu daje činjenica da će pomoć moći da zatražite i kompanije sa sedištem u drugim zemljama, ali koje organizuju događaje u Austriji.\nPrethodni tekstTomorrowland Around The World dokumentarac je stigao\nSledeći tekstPoint Beyond 001 – novi EP Ilije Djokovića, dostupan samo na Bandcampu!


Bileća: Jedni požari ugašeni, drugi aktivirani | MONDOBA\nBileća: Jedni požari ugašeni, drugi aktivirani 0 Podijeli Podijeli na facebook Podijeli na twitter Podijeli na viber Pošalji na mail\n21.07.2015. / 09:32 09:37\nBileća: Jedni požari ugašeni, drugi aktivirani\nAutor SRNA 21.07.2015. / 09:32 09:37\nU Bileći su ugašeni požari na područjima Mirilovića i Novakinja, dok su i dalje aktivni u Bijeljanima i Dolušama, ali ne prijete naseljenim mjestima\nTo je potvrdio Srni starješina bilećke Vatrogasne jedinice Radomir Radmilović.\nOn kaže da će nakon sagledavanja stanja na terenu večeras dejstvovati helikopter Oružanih snaga BiH ukoliko bude potrebe.\nRadmilović dodaje da će vatrogasci paljenjem kontravatre pokušati da spriječe širenje požara od Doluša prema Bileći, napominjući da je i u Bijeljanima teška situacija.


Pripremajući se za 2022. godinu, kada će Novi Sad poneti titulu Evropske prestonice kulture, Novosadski dečiji kulturni centar u saradnji sa Planinarsko smučarskim društvom „Železničar“ Novi Sad, pokrenuo je projekat pod nazivom „Književna staza”.\nU okviru pripremnih aktivnosti za događaj otvaranja Književne staze u Kulturnoj stanici Mlin održano je ukupno pet radionica. U ovim aktivnostima učestvovali su renomirani dečji književnici Nikoleta Novak, Gordana Vlajić, Zorana Popović i Aleksandar Čotrić, a naša poznata spisateljica Vesna Aleksić bila je gošća poslednje radionice, održane 25. novembra.\nVesna Aleksić je autorka dvanaest knjiga pripovedaka i četrnaest romana od kojih su najpoznatiji „Zvezda rugalica“, „Karta za letenje“, „Sazvežđe violina“, „Marija Modiljani“, Licitacija vetra“ i dr. Nedavno je napisala biografiju slikarke Milene Pavlović Barili pod imenom „Mesečina u koferu“, a pored ovoga, autorka je više radio-drama za decu, nekoliko pozorišnih predstava i monodrama i jedne igrane TV serije za decu. Gotovo sve knjige su doživele više izdanja i nagrađivane su, te treba pomenuti da je Vesna dobitnica nagrade „Neven“, nagrade „Plavi čuperak“, nagrade dečje kritike „Dositejevo pero“ i mnogih drugih.\nNovosadskim školarcima, učenicima OŠ „Prva Vojvođanska brigada“ je, u toku poslednje književne radionice, između ostalog predstavila svoj roman „Dugo mačje leto“. Fokus ove i prethodne četiri radionice bio je usmeren, pre svega, na rad sa decom koja su se, najpre, upoznala sa radom i stvaralaštvom samih pisaca, a takođe, mališani su bili i predlagači poznatih citata na određene teme iz književnih dela različitih domaćih autora. Izabrani citati biće štampani na edukativno informativnim panoima i postavljeni na stazu Fruškogorskog maratona.\nStaza koja spaja umetnost i sport, književnost i rekreativne aktivnosti Fruškogorskog maratona, u maju 2022. godine, na dan održavanja maratona, dobiće ime „Književna staza”. To će ujedno biti glavni događaj programskog luka „Budućnost Evrope”.


Madeira: Avganistan i Kosovo dva glavna vojna angažmana NATO-a\nAvganistan i Kosovo su dva glavna vojna angažmana NATO-a, rečeno je na otvaranju prolećnog zasedanja Parlamentarne skupštine NATO-a u portugalskom gradu Madeira.\nPredsednik Parlamentarne skupštine Žoze Lelo otvorio je prolećno zasedanje založivši se da na 60. godišnjicu Alijanse bude usvojen novi starteški koncept. On je kao dva najznačajnija vojna angažovanja Alijanse istakao Avganistan i Kosovo.\n"Avganistan je i dalje vrhovni prioritet NATO-a", rekao je Lelo i dodao da je prisusvo NATO-a u toj zemlji "najbolja nada za avganistanski narod", kao i presudan test da li NATO može da odigra svoju ulogu.\nRazmatranje budućeg statusa Kosova u Savetu bezbednosti UN značajno je za Alijansu i imaće dalekosežne posledice za stabilnost regiona i Evrope.\n"NATO snage nastaviće da nose teret obezbedjivanja sigurnosti na Kosovu", istakao je Lelo. Govoreći o temama o kojima bi parlamentarci trebalo da razgovaraju, Lelo je spomenuo debatu o raketnoj odbrani u Evropi, odnosno planove SAD da postavi baze za rakete presretače u Poljskoj i radar u Češkoj.\nPredsednik Parlamentarne skupštine NATO-a je ocenio da je postojeća strategija iz 1999. godine postigla "značajan napredak" u prilagodjavanju NATO-a stvarnosti posthladnoratovskog sveta, ali da je potrebno ići dalje. On je rekao da novi strateški koncept treba da obezbedi "veću jasnoću" o pitanjima poput kolektivnog reagovanja na pretnje, geografsko prostiranje Alijanse kroz članstvo i partnerstvo, kao razvijanje efikasnije saradnje NATO-a, UN i EU.\nNa četvorodnevnoj sesiji Parlamentarne skupštine NATO-a učestvuje 300 parlamentaraca iz zemalja članica NATO-a, pridruženih članica i zemlja posmatrača.


Severna Koreja želi na Olimpijske igre u Južnoj Koreji china radio international\nSeverna Koreja želi na Olimpijske igre u Južnoj Koreji\n2018-01-01 13:02:46 cri\nSevernokorejski vođa Kim Džong Un izjavio je danas da Pjongjang želi da pregovara sa Seulom o mogućnosti učešća Severne Koreje na Zimskim olimpijskim igrama koje će ove godine biti održane u Južnoj Koreji.\nU novogodišnjem obraćanju Kim je naveo da je 2018. važna godina za dve zemlje na Korejskom poluostrvu, kada Severna Koreja obeležava 70. godišnjicu osnivanja države, dok će Južna Koreja biti domaćin Olimpijskih igara.\nIzražavajući iskrene želje za uspešne Olimpijske igre, Kim je rekao da će Severna Koreja preduzeti neophodne mere da se pripremi za učešće na ovoj manifestaciji, uključujući razgovore sa Seuolom o učešću.\nKao susedi, dve Koreje su „povezane krvlju" i „prirodno je da se osećamo srećno i da pružimo pomoć u aktivnostima koje organizuju naši sunarodnici", kazao je Kim.\nJužna Koreja je predložila da dve zemlje formiraju zajednički tim za prisustvo manifestaciji koja će biti održana u februaru u okrugu Pjongčang.\nKim je u svom govoru rekao da dve strane treba da spuste tenzije vojne konfrontacije i da stvore miroljubivu klimu za pomirenje.


Saobraćajni fakultet i PR-DC ozvaničili saradnju: budući saobraćajni inženjeri od danas na praksi u kompaniji - Informer Ad\nKompanija PR-DC i Saobraćajni fakultet Univerziteta u Beogradu potpisali su danas memorandum o strateškom partnerstvu. Ovaj memorandum podrazumeva, između ostalog, prijem studenata na praksu i rad na realnim projektima\nDekan Saobraćajnog fakulteta Univerziteta u Beogradu dr Nebojša Bojović ističe da je ovaj sporazum od izuzetne važnosti u prvom redu za studente, ali i za sam fakultet, s obzirom na stepen inovativnosti koje PR-DC koristi u svom radu. “Ovo je potvrda da se akademska znanja ne prepoznaju samo unutar Univerziteta, već da to prepoznaju i oni koji se bave istraživanjima. Veliko nam je zadovoljstvo što našim studentima možemo da obezbedimo stručnu praksu koja podrazumeva upoznavanje sa najnovijim tehnologijama. Za fakultet je značajno što će sa kompanijom moći da sarađuje na visoko inovativnim projektima”, ističe dekan Bojović.\nDirektorka kompanije Tijana Petrašinović rekla je da su za PR-DC studenti saobraćajnog fakulteta veoma važni sa aspekta uređenja vazdušnog prostora i propisa, s obzirom da je vizija ove kompanije takva da spremni dočekaju budućnost. “Budući saobraćajni inženjeri će biti naši dragoceni saradnici, s obzirom na to da je za adekvatnu upotrebu bespilotnih letelica neophodno poznavanje saobraćajnih i vazdušnih propisa u zemlji. Takođe, ovo su tehnologije koje se menjaju praktično svakodnevno, ali je jednako važno biti u korak sa propisima, baš kao i sa naprednim tehnologijama. Sigurna sam da će, sa druge strane, studenti Saobraćajnog fakulteta u našoj firmi steći mnogo praktičnih znanja koja će im značiti u budućem poslovanju, tako da smo ovaj sporazum potpisali na obostrano zadovoljstvo” , ističe Petrašinović.\nProfesorka Saobraćajnog fakulteta dr Olja Čokorilo, šef odseka za vazdušni saobraćaj i transport, izjavila je da sporazum predstavlja izazov za obe strane, ali da ima veliki značaj u vidu pružanja perspektive mladim ljudima u Srbiji. “Iz moje dugogodišnje prakse mogu da potvrdim da je ovaj sporazum prilika za uključivanje mladih istraživača i doktoranada. To znači da će oni potvrdu svojih naučnih istraživanja zaista moći da dobiju u domenima Republike Srbije, naših univerziteta i kompanija” naglašava Čokorilo.\nsaobraćajni fakultet pr dc kompanija PR-DC društvo


Ovaj predmet je letos bio u žiži javnosti jer je Galića sudija pustila na slobodu\nPrvi osnovni sud u Beogradu zakazao je početak suđenja Lazaru Galiću (38) povodom optužbi da je 18. jula uveče na Karaburmi svojim automobilom pokosio dečaka Stefana B. i njegovog brata na pešačkom prelazu nakon čega je pobegao.\nSuđenje je zakazano za 8. oktobar u 10 sati, javlja Tanjug.\nGalić će na suđenje biti doveden iz pritvora koji mu je produžen prošle sedmice na predlog tužilaštva i to zbog opasnosti od bekstva i da ne bi u kratkom roku ponovio krivično delo.\nNa saslušanju pred tužiocem branio se ćutanjem, a ponovo će dobiti priliku da iznese odbranu na početku suđenja.\nZbog nemara devetogodišnje dete je izgubilo život: Bahatom vozaču sa Karaburme produžen pritvor\nTeška saobraćajka na auto-putu kod Inđije: Vozač poginuo na mestu\nDa li je sudbina umešala prste u pogibiju maloletnice u Zemun Polju? Dva puta spasena sigurne smrti!\n"Nismo mogli da dišemo od baklji, tukli su se i lupali po kolima": Žestoka tuča navijača na Karaburmi\nPrvo osnovno javno tužilaštvo u Beogradu optužnim predlogom od suda traži da ga osudi na jedinstvenu kaznu od 10 godina zatvora zbog krivičnih dela - teško delo protiv bezbednosti javnog saobraćaja i nepružanje pomoći licu povređenom u saobraćajnoj nezgodi i meru bezbednosti Zabrane upravljanja motornim vozilom u trajanju od pet godina.\nOvaj predmet je letos bio u žiži javnosti jer Galiću prvobitno nije bio određen pritvor pošto je sudija za prethodni postupak odbio takav predlog tužilaštva.\nZbog prvobitnog puštanja na slobodu građani su organizovali proteste na Karaburmi, a ministraka pravde Maja Popović je krajem jula inicirala disciplinski postupak pred Visokim savetom sudstva protiv sudije za prethodni postupak koja je odbila da mu odredi pritvor.\nGalić je napustio mesto nesreće, nije se ni prijavio kasnije, već ga je pronašla policija, a nema ni prijavljeno prebivalište na teritoriji Srbije jer mu je adresa prebivališta pasivizirana.\nViše puta je bio osuđivan i to dva puta zbog izvršenja saobraćajnih krivičnih dela.\nTereti se da je 18. jula oko 20.15 sati upravljajući putničkim vozilom u Marijane Gregoran na Karaburmi izazvao saobraćajnu nezgodu tako što je vozilom udario i oborio tri pešaka koji su kolovoz ulice prelazili na obeleženom pešačkom prelazu, a zatim je napustio mesto nesreće ostavljajući bez pomoći lica čije je povrede prouzrokovao.\nU nezgodi su Stefan B. (10.) i Luka B. (5) koji su prelazila ulicu u pratnji oca zadobila teške telesne povrede, a stariji dečak je od povreda preminuo u bolnici 22. jula.\nOtac M. B. zadobio je lake telesne povrede.\n"Ne priznajem krivično delo": Vozač sa Karaburme kazao da nije kriv! Ovako se branio Galić za smrt Stefana (9)\nKaraburma Lazar Galić pokosio dečaka suđenje\nVozaču sa Karaburme produžen pritvor: Odgovoran za smrt malog Stefana?\nOglasio se deka preminulog dečaka: Luka (4) saznao da mu je brat Stefan poginuo, kao da mi je neko odvalio pola srca!\nUhapšen bahati vozač koji je usmrtio dečaka na Karaburmi: Galić čekao u svom stanu da ga policija privede


Nokia 8800 Gold Arte - MobilniSvet.com - cene i specifikacija modela\nSMS, MMS, Push-to-talk\nBaterija ako izdrzi jedan dan,svaka joj cast,donji tasteri se tesko koriste od slajda...\nZvucnik na telefonu kao tranzistor iz 1932. godine,ko ga cuje da zvoni,mora da ima neke super moci,te mu onda telefon ni ne treba... Sve u svemu zaista prelep telefon i mnogo kvalitetno odradjen(kvalitet izrade),ali ovo gore sto sam naveo su zaista jedine stvari pored izgleda koje su bitne,a lose su,zaista!\nDobio ovo od sestre za rodjendan,posle mesec dana prodao i kupio Motorolu LUNA,takodje fansi telefon,samo za razgovaranje i SMS,cisto fancy mob,prost sa funkcijama poput ovog,ali meni vise ni ne treba... A i kich mi je nositi zlatni telefon...\nDaj mi 1500 eura a ja cu dodati 23,\nma uzmi ovaj, cuo sam da izlaze za koji dan zlatne garmin mape i safirni wi fi, onako na splavu kad se smoris da proveris postu. Ili da sacekas novi model sa kombinacijom bisera belog zlata i dijamanata i futrolom od platine, jedina mana sto su slusalice i punjac pozlacene, nisu zlatne.\njel zna neko gde se moze kupiti maskica za ovaj tel, gledao sam u alfa copy koji su distributeri za srbiju i nema...\nOdnos cena/sadržaj telefona vređa inteligenciju ljudi koji ga koriste. Osim ukoliko nije reč o ljudima kojima je važnije da im telefon bude skup i da svetluca, nego da bude lep i funkcionalan :)\nJa sam ga kupio devojci,telefon je ekstra modni detalj i glupo je da ga komentarisati dali valja ili ne valja.to je top iz nokiine ponude.\nnaravno, telefon nije od visokokaratnog zlata, vec od kvalitetne pozlate... odlican je, a ta pozlata mu inace opravdava cenu jer je veoma dobro i kvalitetno uradjena!!! POZZ\nPravi fensii detalj u sustini svi iz 8800 serije su.Samo sto je ovaj od zlata i samo ko mrzi mora reci da nevalja ovo je telefon za gledanje i pokazivanje odlican fon samo kosta malo vise .\nZainteresovana sam za ovaj tel i hocu nesto vise o njemu.Ako nesto mogu da cujem i od vas...\nimam ovaj telefon vec mesec dana i extra je!


Антић: “Гаспромњефт“ донирао гориво за полицију, ватрогасце и Хитну помоћ | Socijalistička partija Srbije\nAntić: “Gaspromnjeft“ donirao gorivo za policiju, vatrogasce i Hitnu pomoć Vesti\n4 aprila, 2020 u 16:09\nMinistar rudarstva i energetike u Vladi Republike Srbije Aleksandar Antić saopštio je da je Srbija dobila donaciju kompanije “Gaspromnjeft” u vidu naftnih derivata za pripadnike policije, Vatrogasne brigade i Hitne pomoći, kao vid podrške u borbi sa koronavirusom.\nAntić je naveo da je ta donacija počela da se realizuje od ponoći, a “Gaspromnjeft” će tokom aprila i maja isporučiti sve neophodne količine goriva za Ministarstvo unutrašnjih poslova, Hitnu pomoć i Vatrogasnu brigadu.\nOn je istakao da je to značajna podrška Srbiji u ovom trenutku, pri čemu je izrazio zahvalnost pomenutoj kompaniji i predsedniku Srbije Aleksandru Vučiću, koji je učestvovao u realizaciji ove donacije, kao i Naftnoj industriji Srbije (NIS).\nMinistar je ukazao na to da NIS i u ovim uslovima, kada se naša zemlja bori protiv koronavirusa, radi na tome da obezbedi sigurnost snabdevanja naftnim derivatima.\nPrema njegovim rečima, Rafinerija u Pančevu radi u tri smene, a benzinske stanice u režimu koji je država propisala, pri čemu 48 benzinskih stanica rade kao dežurne, u režimu 24 časa.\nAntić je objasnio da one dežuraju kako bi se obezbedilo snabdevanje, pre svega hitnih službi, MUP-a, Vojske Srbije, zdravstvenih ustanova, svih komunalnih službi, koje moraju da funkcionišu 24 časa da bi se život u ključnim granama odvijao nesmetano.\nMinistar je izrazio zahvalnost i svim zaposlenima u NIS-u na velikom angažovanju u ovom periodu, naglasivši da ta kompanija poštuje sve mere koje je država uvela, u šta se uverio i prilikom današnjeg obilaska „Gasprom“ pumpe u Bulevaru heroja sa Košara na Novom Beogradu.\nOn je podsetio na to da se od 1. aprila realizuje i podrška NIS-a nacionalnoj avio-kompaniji “Er Srbija”, a reč je o 270 tona avio-goriva za letove kojima se naši državljani vraćaju iz inostranstva, za dopremanje humanitarne pomoći upućene Srbiji i medicinske opreme koju je naša zemlja kupila.\nAntić je naveo podatak da u ovom trenutku samo NIS ima rezervi naftnih derivata koje su dovoljne za 45 do 60 dana snabdevanja u ovom režimu potrošnje.\nAko tome dodamo i ostale naftne kompanije, robne rezerve i obavezne rezerve koje Srbija ima, po tom pitanju smo u dobroj situaciji i ne postoje bilo kakvi razlozi za brigu, poručio je ministar.


Kecman preuzeo funkciju v.d. direktora ŠG “Klekovača-Potoci” – Biznis.ba\nobjavljeno 17. nov 2018. u 14:45\nMilan Kecman preuzeo je danas funkciju vršioca dužnosti direktora Šumskog gazdinstva “Klekovača-Potoci” u Istočnom Drvaru, rekao je predstavnik Sindikata u ovom gazdinstvu Radenko Bosnić.\n“Novi direktor je ušao u upravu. Komisija je izvršila svoj posao, kancelarije smo otključali, a ono što se nije moglo otključati, otvoreno je u prisustvu policije”, rekao je Bosnić.\n“Otpuštao je radnike iz Drvara i Istočnog Drvara, prijetio otkazima, suspenzijama, vrijeđao drvarsku djecu, porodice poginulih boraca, ratne vojne invalide, ništa mu nije bilo sveto. Mi smo imali samo jedan zahtjev, a to je da Janković ode sa čela preduzeća i da dođe čovjek koji će časno i pošteno da obavlja svoju funkciju”, napomenuo je Bosnić.\nRadnici, koji su protestovali, ispričali su Srni da će se od ponedjeljka vratiti na posao da bi plan rada realizovali u predviđenom roku.\nDosadašnji vršilac dužnosti direktora gazdinstva Nikola Janković rekao je ranije da direktore šumskih gazdinstava imenuje i razrješava Uprava “Šuma Republike Srpske”, odnosno generalni direktor, a ne resorno Ministarstvo i da priznaje samo rješenje generalnog direktora o njegovoj smjeni.\nSrpski delegat u Domu naroda Parlamenta Federacije BiH Mile Marčeta, koji je podržao radnike, ranije je u izjavi Srni zahvalio Ministarstvu poljoprivrede, šumarstva i vodoprivrede Republike Srpske, Vladi Srpske, Sindikatu Šumskog gazdinstva iz Istočnog Drvara, radnicima i načelniku opštine Milki Ivanković.\nRadnike su podržali novoizabrani poslanik SNSD-a u parlamentu Republike Srpske Nikola Špirić, načelnik Drvara Goran Broćeta, načelnik Istočnog Drvara Milka Ivanković, Sindikat ŠG “Klekovača-Potoci” u Istočnom Drvaru, porodice poginulih boraca, ratni vojni invalidi i stanovništvo Drvara koje se nalazi u federalnom dijelu.


Ministar Momirović najavio rešavanje problema obilaznice oko Užica - Radio Luna\nPočetna Zlatiborski okrug Užice Ministar Momirović najavio rešavanje problema obilaznice oko Užica\nMinistar Momirović najavio rešavanje problema obilaznice oko Užica\nMinistar građevinarstva, saobraćaja i infrastrukture Tomislav Momirović najavio je u svom izlaganju u Skupštini Republike Srbije da izgradnja obilaznice oko Užica postaje predmet rešavanja.\nFoto izvor: RINA\n“Država i predsednik Aleksandar Vučić prepoznaju važnost izgradnje obilaznice i verujemo da ćemo uskoro krenuti u rešavanje ovog decenijskog problema našeg grada”, poručila je gradonačelnica Užica dr Jelena Raković Radivojević, naglašavajući da Užice zaslužuje da bude grad o kome se priča kao o primeru dobre prakse i gradu koji se razvija.\nMinistar Momirović, u svom izlaganju, naveo je da je u planu i veliko ulaganje u Aerodrom Ponikve, kao i u prilaznu putnu infrastrukturu užičkom aerodromu i dodao da značajna ulaganja u grad Užice tek slede.\n“Očekujemo podršku države i u realizaciji drugih kapitalnih projekata koje možemo ostvariti samo uz pomoć Vlade Republike Srbije. Naš zadatak je i da stvorimo najbolje preduslove za buduće investitore”, zaključila je gradonačelnica Užica.


BiH: Skladište Gordijevih čvorova! | Region | Novosti.rs\nBiH: Skladište Gordijevih čvorova!\nS. MIŠLjENOVIĆ | 05. jul 2013. 22:50 | Komentara: 0\nSrpski poslanici parlamenta BiH podnose tužbu zbog protesta i blokade institucija BiH. Jovičić: To je bila politička manipulacija masom, kazniti organizatore\nNovozaraženi u FBiH: Dve osobe iz Cazina i Zavidovića pozitivne na koronu\nU BiH 513 zaraženih koronom, 20 izlečeno, 15 umrlih\nHteli da peru pare preko zaštitnih maski: Prevaru u Sloveniji vodili iz BiH\nOptužena nemačka državljanka: Krijumčarila ljude!\nTužilac traži produženje pritvora Berbiću osumnjičenom za pripadnost džihadistima u Siriji\nBANjALUKA - Ko su organizatori blokade institucija BiH od 6. juna? Ko je naredio mnogim portalima iz BiH da orkestrirano blate poslanike BiH, a pre svih one koji dolaze iz Republike Srpske? Ovo su samo neka pitanja na koje će se tražiti odgovori u tužbi srpskih parlamentaraca BiH prema Tužilaštu BiH, koja se već sprema. Za tužbu poslanici imaju uporište i u Krivičnom zakonu BiH, gde se u članu 126. navodi da je zabranjena blokada rada svih državnih institucija.\nSrpski poslanici će tražiti pravdu pred Tužilaštvom BiH, jer je prema njihovim rečima u javnosti stvorena slika da poslanici iz RS koji rade u Parlamentu BiH stvaraju blokadu. A, to je prema njihovim rečima, čista laž, jer njihove kolege iz FBiH i stranke iz Federacije već godinama putem raznih pritisaka žele da nateraju poslanike iz RS da prihvataju razne zakone koji idu na štetu Republike Srpske. I tako svaki put kada Bošnjacima ovakav plan propadne, srpski predstavnici se stavljaju na stub srama i optužuju da ruše BiH i rade protiv svih građana.\nSlavko Jovičić, poslanik SNSD, kaže za "Novosti" da je sramota za BiH šta se dešavalo 6. juna i da to nije bila nikakva borba za prava građana, već obična politička manipulacija masom.\n- Upravo zbog toga što je neko manipulisao ljudima i držao kao taoce zarobljene državne službenike BiH, tražićemo od Tužilaštva BiH da se javno otkriju imena svih organizatora i ko stoji iza njih - ističe Jovičić.\nNASTAVAK SEDNICE PREDSTAVNIČKI dom Parlamentarne skupštine BiH u ponedeljak 8. jula nastaviće 49. sednicu, koja je 6. juna prekinuta zbog masovnih protesta ispred zgrade parlamenta, na kojima je traženo hitno usvajanje zakona o jedinstvenom matičnom broju. U dnevni red sednice, odlukom kolegijuma Predstavničkog doma u proširenom sastavu, naknadno je uvršteno razmatranje informacije o bezbednosti rada u institucijama BiH, dostavljene povodom protesta održanih ispred sedišta PS i Saveta ministara BiH od 5. do 7. juna.\nU SNSD preovaladava mišljenje da Tužilaštvo BiH mora da ispita i vlasnike raznih portala iz BiH, na kojima su se za vreme protesta pojavljivali više nego sramotni natpisi o srpskim poslanicima.\n- Definitivno postoji želja svih i volja da se tuže organizatori demonstracija i vlasnici portala - izjavila je Dušanka Majkić, poslanik SNSD u Parlamentarnoj skupštini.\nStaša Košarac, šef kluba srpskih delegata u Domu naroda parlamenta BiH, kaže da bezbednosne agencije u Sarajevu rade pod pritiskom bošnjačkih stranaka i međunarodnih zvaničnika, te da zbog toga ovaj grad nije bezbedan za srpske zvaničnike u institucijama BiH.\nKošarac je naglasio da su događaji od 6. juna i nakon tog datuma potvrdili da BiH ne postoji kao pravna država i da su se reforme, kojima su stranci na silu prenosili ovlaštenja na nivo BiH, pokazale ne samo kao neuspešne, već i kao kontraproduktivne i opasne za budućnost BiH. - Nagomilani i neefikasni bezbednosni sistem na nivou BiH, kojim komanduju bošnjački političari i inostrane diplomate, nije uspeo da spreči teroristički napad na američku ambasadu u Sarajevu. Taj isti sistem ne samo da nije sprečio, već je podstakao blokadu zgrade parlamenta BiH - poručio je Košarac.\nMilorad Živković, prvi zamenik predsedavajućeg Predstavničkog doma Parlamentarne skupštine BiH, osvrćući se na talačku krizu u institucijama BiH 6. juna, je istakao da svuda u svetu postoji pravo na mirne proteste, ali da niko nema pravo da krši ljudska prava, slobodu kretanja bilo kojeg čoveka, parlamentarca, ministra, ili onih koji su se zatekli u Parlamentarnoj skupštini BiH.\nOn je ocenio da se Parlamentarna skupština BiH pretvorila u skladište Gordijevih čvorova, koji su od Dejtona pa na ovamo zapetljali lideri BiH.\n- Situacija u kojoj je parlament BiH odgovoran za sve i svašta predstavlja samu suštinu BiH, u kojoj se ne možemo dogovoriti kako treba ovu zemlju da vodimo, da je organizujemo i kako treba da izgleda - rekao je Živković.


Ako u ovom padajuću meniju izaberete opciju Tip ose sa datumom, Excel otvara dijalog Opseg datuma sparkline. Ovde možete da izaberete opseg u radnoj svesci koji sadrži vrednosti datuma koje želite za podatke u sparkline prikazu.\nAko izaberete opcije prilagođene vrednosti u ovom padajuću meniju, Excel otvara dijalog Postavka vertikalne ose sparkline. Odavde možete da unesete minimalnu ili maksimalnu vrednost (u zavisnosti od toga koju opciju ste izabrali) za vertikalnu osu za podatke mini-linija. Podrazumevano Excel određuje kako da prikažete podatke mini-Excel da biste uz ove opcije mogli da kontrolišete minimalne i maksimalne vrednosti.\nAko u ovom padajuću meniju izaberete opciju Uredi podatke jedinstvenog sparkline, Excel otvoriće se dijalog Uređivanje podataka sparkline. Odavde možete da izaberete opseg u radnoj svesci koji sadrži podatke koje želite za podatke iz sparkline podataka. Koristite ovu opciju ako želite da promenite samo jedan sparkline.\nAko u ovom padajuću & izaberete opciju Skrivene & ćelije, otvara Excel se dijalog Skrivene i Postavke ćelije. Koristite ovu opciju da biste promenili Excel tretira skrivene i bez vrednosti za podatke u sparkline prikazu.\nMožete odabrati da prazne ćelije prikazujte kao praznine,nulaili Povezivanje tačke podataka linijom.\nIzaberite opciju Prikaži podatke u skrivenim redovima i kolonama da bi Excel uključili podatke u skrivene redove i kolone u podatke u sparkline podacima. Opozovite izbor ove opcije da Excel zanemarite podatke u skrivenim redovima i kolonama.


Kinezi kupili Volvo od Forda\nKineski proizvodjač vozila "Đili" kupio je švedsku fabriku automobila "Volvo", koja je do sada bila vlasništvo američkog "Forda".\nRiječ je do sada najvećem stranom proizvodjaču vozila koga su kupili Kinezi; procjenjuje se da će oni za "Volvo" platiti oko 2 milijarde eura.Ford već više od godinu dana nastoji da proda poznatu švedsku firmu koja pravi gubitke.\nZamjenik direktora američke firme, Luis But, kaže da su tražili novi vlasnik koji će umeti da cijeniti Volvo. "Bilo je potrebno da nađemo novog vlasnika koji bi dalje razvijao firmu i istovremeno bio svjestan jedinstvene vrijednosti tog brenda.\nTražili smo vlasnika koji će takodje razumeti odgovornost koju imamo prema zaposlenima i prema široj zajednici u kojoj radimo.\nVeoma sam zadovoljan što mogu da kažem da verujem da smo u Điliju i našli takvog vlasnika" rekao je But. Kompanija Đili planira da nastavi proizvodnju u pogonima Volvo-a u Švedskoj i Belgiji, ali i da će početi da pravi automobile te marke u Kini.


Kako su ubice, tačnije njihova logistika, locirali Dedovića i Stamatovića, koji su već godinama izmicali balkanskim policijama nije utvrđeno, ali je pretpostavka grčkih istražitelja da su ih do njih dovele upravo supruge ove dvojice Crnogoraca. Naime, supruge Dedovića i Stamatovića, sa decom, pred Novu godinupridružile su se supruzima u Atini, gde su se njih dvojica skrivali. U prestonicu Grčke familije Dedović i Stamatović stigle su preko Srbije, da bi 19. januara uveče, upravo za vreme porodičnog okupljanja, u restoran upala četvorica maskiranih egzekutora i sasula na desetine metaka u dvojicu Crnogoraca. Tada je povređena i Stamatovićeva supruga Mileva, koja se ubrzo oporavila.\n- Retki su obični ljudi, ali i kriminalci koji mogu da odole da posle dugo vremena ne vide svoje najmilije. I njima je kao većini porodica slaba tačka. Mesecima, ili godinama su u bekstvu, decu, supruge, roditelje, za to vreme nisu videli. Doduše, sada je tehnologija razvijena pa postoji mogućnost da se na daljinu i vide, ali to ne može da zameni zagrljaj sa suprugom, ćerkom, sinom ili majkom. Iz tog razloga je najlakše pratiti porodicu begunca. U jednom trenutku neko od njih će se sastati sa njim ili će bar on stupiti u kontakt sa njima i tako olakšati posao policiji - kaže sagovornik "Blica" iz bezbednosnih struktura.\nDedović ubijen na porodičnom okupljanju\nAli ne prate porodice begunaca samo istražitelji kojima je cilj da ih smeste iza rešetaka već i konkurencija u kriminalnim poslovima, što potvrđuje i likvidacija u Atini.\n- I dok je policiji cilj da prateći najčešće ženu begunca locira i uhapsi, kriminalcima je u interesu da ga eliminišu. U retkim slučajevima, kao što je u Atini, ne prezaju od toga da pucaju i ako su tu žena i deca, koji su ih upravo i doveli do njega - konstatuje naš sagovornik.\nProteklih godina nije bilo egzekucija begunaca u prisustvu porodica, jer, kako napominje naš sagovornik, policija je preduhitrila rivale begunaca i stigla do njih upravo preko žena, ali i ljubavnica.\nPraćenjem žene, sinova blizanaca, majke i sestre, policija je prošlog septembra na Francuskoj rivijeri u Kanu locirala i Beograđanina Marka Đorđevića (33), zvanog Markeđani, osumnjičenog za ubistvo Luke Radulovića. Skoro godinu i po dana uspevao da je izmiče potrazi, ali na kraju nije odoleo da vidi najbliže pa su oni iz Beograda, preko Italije, krenuli put mondenskog letovališta. Inspektori su ih pratili, i Đorđeviću stavili lisice na ruke u vili, koja mu je već izvesno vreme bila utočište.\nI Dejan Milenković Bagzi, kao i Dedović i Stamatović, lociran je u Grčkoj, ali u Solunu 2004. nakon što je policija pratila telefonske razgovore njegove supruge Jasne. U to vreme "zemunac", a kasnije svedok-saradnik, uhapšen je nakon što je njegova supruga došla u Grčku. Aleksandar Simović takođe "zemunac" uhapšen je u Beogradu, u novembru 2006, a do policiju je do ovog begunca odvela njegova supruga Zorana.\nDo Bagzija došli praćenjem telefonskih razgovora\nPosle hapšenja Luke Bojovića u Valensiji, pre skoro osam godina, javnost je spekulisala da je policiju do njega odvela njegova žena Barbara, sa kojom ima troje dece. Navodno, kada su njihova deca krenula u školu, a Barbara otvorila poslastičarnicu u toj luci, bezbednosne službe su posumnjale da je i Luka u blizini, što je, kako se ispostavilo, i bilo tačno. Nakon što je uhapšen Luka, privedena je i njegova životna saputnica, ali je uskoro puštena. Navodno je u stanu u kome se krio Luka policija našla pisma koja mu je slala supruga, inače ćerka proslavljenog golmana crno-belih Petra Borote.\nLuka Bojović uhapšen je u Valensiji\nPosle hapšenja Jovice Vukotića, koji takođe važi za jednog od vođa "škaljaraca", u Antaliji septembra 2018, u medijima su se pojavile informacije da su bezbednosne službe do njega došle prateći njegovu slabu tačku, srpsku manekenku Dejanu Živković.\nVukotića našli prateći manekenku\nManekenka ga je prethodno posećivala dok je bio u zatvoru u Spužu, a sa njegovim ocem dolazila i na suđenje u Beogradu.\nNiki ćutala o Čabi Deru\nMađarska policija pokušala je da praćenjem devojke Niki, sa kojom je navodno Čaba Der bio u vezi, locira i ovog plaćenog ubicu.\nMeđutim, ona ih je prozrela i navodno je policajcu koji ju je pratio rekla da ga tako neće naći. Iako je Niki nadigrala policiju, ipak su ga bezbednosne službe našle u Pragu i uhapsile.\nBaranin Zijad Nurković, kum Alana Kožara, vođe barske kriminalne grupe bliske "škaljarcima", ubijen je prošlog aprila u Malagi, naočigled trudne supruge i ćerkice.\nPutem slika na mrežama otkrili lokaciju Nurkovića\nSumnja se da je njihovo kretanje otkriveno praćenjem Instagram naloga njegove supruge, inače influenserke iz Crne Gore.


Inicijativa da se zakonom zaštite pčele – AGRO VESTI by agronews.rs\nJun 19, 2017 | agro danas, Aktuelno, Biodiverzitet, Poljoprivreda, Srbija, Stočarstvo, Teme, Vesti, Zaštita životne sredine, Životna sredina\t|\nU Fondaciji za zaštitu pčela postoji inicijativa da se donese zakon o zaštiti pčela i u narednom periodu ćemo raditi na tome. Važno je da se pčele zaštite jer, protekla godina je iz mnogo razloga bila loša, pre svega, podbacili su prinosi bagrema i suncokreta, kaže Slobodan Čumić iz Društva pčelara Beograda.\nVeće subvencije za proizvođače meda\nVeliki ekonomski potencijal pčelarstva, ne samo u poljoprivredi nego i u drugim granama kao što je turizam, ima i Srbija, ocenjuju u Privrednoj komori Srbije i Ministarstvu poljoprivrede.\n“Ministarstvo poljoprivrede i zaštite životne sredine ove godine je dodatno uvećalo visinu subvencija za 20 odsto kojima podstiču proizvođače meda. Podsticaji po košnici pčela iznose 720 dinara, a za organske proizvođače podsticaj po košnici je 1.008 dinara i isplaćuje se jednom godišnje”, kažu u Ministarstvu poljoprivrede.\n“Da bi gazdinstvo dobilo pomoć države mora biti registrovano u Registru poljoprivrednih gazdinstava te da poseduje minimum 20 košnica i, između ostalog, da ima pedigre o poreklu matice izdato od strane odgajivačke organizacije”, kažu u Ministarstvu.\nSrpski med tražen\n“Proizvedeno je oko 5.700 tona meda, a od toga je više od 2.100 tona izvezeno uglavnom u zemlje Evropske unije”, kaže Nenad Budimirović, sekretar Udruženja za stočarstvo PKS.\n“Ono što je najbitnije je da se rad inspekcijskih organa fokusira na kvalitet meda jer ima dosta falsifikata”, napominje on.\n“Proizvodnja meda u toku 2016. godine je bila izuzetno loša zbog loših vremenskih uslova iako je Srbija veliki potencijal zbog dobre klime i biljne mase za proizvodnju pčela”, kaže Budimirović.\nTags: društvo pčelara beogradministarstvo poljoprivredepčelarstvoPoljoprivredasavez pčelarskih organizacija vojvodinesposstočasrtvozaštita pčelazaštita životne sredine


San dug sto godina: niče svetinja kakvu Balkan još nije video\nV. B. 5. februara 2018. 04:00\nFoto: Dimitry B. - CC BY 2.0\nDa nije bilo oštrog ultimatuma ruskog cara, pitanje je kako bi Balkan izgledao posle Prvog svetskog rata i da li bi Srbi bili svoji na svome. Srpsko-ruski hram u Banjaluci u znak zahvalnosti Nikolaju Drugom ideja je koja je čekala čitav vek na realizaciju.\nIdeja stara ceo vek čekala je vreme u kome može da bude pretočena u stvarnost. U Banjaluci su počeli radovi na izgradnji srpsko-ruskog hrama u znak zahvalnosti ruskom caru Nikolaju Drugom Romanovu zbog pomoći Srbima.\nA za tu nemerljivu pomoć koja je promenila tok Prvog svetskog rata i sudbinu Srba u njemu, bila je dovoljna jedna rečenica.\nUkoliko srpska vojska hitno ne bude prebačena sa albanske obale na grčko ostrvo Krf, Rusija izlazi iz Antante i potpisaće separatni mir sa Nemačkom.\nTo je suština telegrama koji je poslednji ruski car Nikolaj Drugi, 18. januara 1916. godine, uputio britanskom kralju Džordžu Petom i predsedniku Francuske Remonu Poenkareu. A uputio ga je istog dana kada je do njega stiglo pismo predsednika srpske vlade Nikola Pašića, koji ga je molio za pomoć. Jer zapadni saveznici su odbili da posle albanske golgote, iznemoglu, desetkovanu srpsku vojsku i izbeglice pristigle na obale Skadra, Drača i Valone, brodovima prebace na grčku teritoriju.\nDa nije bilo oštrog ultimatuma ruskog cara, pitanje je kako bi Balkan izgledao posle Prvog svetskog rata. Da li bi bilo onakvog Solunskog fronta i da li bi Srbi po okončanju rata bili svoji na svome.\nUžas u Banjaluci: Kombijem pokosio ženu na trotoaru (uznemirujući…\nHaos u Banjaluci: Nekoliko uhapšeno, Dragičević u bekstvu\nJerej Miladin Mitrović, starešina Hrama svetog Vasilija Ostroškog u Banjaluci, koji je uključen u poslove na izgradnji novog srpsko-ruskog hrama u centru Banjaluke, za Sputnjik objašnjava da se ideja o tome pojavila odmah posle Prvog svetskog rata.\nPokrenula ju je srpska inteligencija, ljudi koji su se školovali u to vreme u Rusiji i srpski dobrovoljci u znak zahvalnosti ruskom caru za njegovu podršku Srbima u Velikom ratu.\nDogađaji koji su sledili nisu, međutim, dozvolili da ta ideja bude ovaploćena ni posle Drugog svetskog rata, u vreme komunizma. Sada su se, kaže Mitrović, stekli uslovi da ta ideja bude ostvarena. On podseća da je Ruska pravoslavna crkva kanonizovala poslednjeg ruskog cara i članove njegove porodice, koje su nakon pobede Oktobarske revolucije boljševici ubili 17. jula 1918. godine.\nSve to je, kaže, podstaklo episkopa banjalučkog Jefrema da donese odluku o gradnji hrama. To je i zvanično saopštio aprila prošle godine, a nepunih deset meseci potom u centru Banjaluke su počeli radovi na prostoru budućeg kompleksa.\nNa površini od 6.500 kvadratnih metara, pored hrama će se graditi i srpsko-ruski kulturni centar u kome će se aktivno izučavati ruski jezik, pismenost i kultura, dešavaće se kulturni i duhovni događaji koji povezuju ruski i srpski narod, ukazuje jerej Mitrović.\nHram će biti podignut u ruskom stilu, biće kopija hrama posvećenog čudima Svetog Arhangela Mihaila, koji se nekada nalazio u Kremlju, srcu carske Rusije. Izgrađen 1358. godine, po pobedi Oktobarske revolucije bio je zatvoren 1918. godine, a 1929. srušen.\n„Biće impozantan, izgrađen u u simboličkom ruskom arhitektonskom stilu sa pet kupola i posebnim zvonikom“, kaže Mitrović, ističući da je reč o izuzetno zahtevnom projektu kakav na tim prostorima nije rađen.\nNa pitanje zašto su se odlučili za kopiju baš tog hrama, on napominje da je reč o zajedničkom projektu Eparhije banjalučke i Moskovske patrijaršije, koje je opredelila posebna simbolička vrednost hrama.\n„On je bio u Kremlju, tamo su bili ruski imperatori, bio je to pridvorni hram ruskih mitropolita i do danas takav hram koji je igrao važnu ulogu u istoriji Ruske pravoslavne crkve i ruske imperije nije ponovo podignut. Tako je došlo do odluke da njegova kopija bude u Banjaluci“, objasnio je sagovornik Sputnjika.\nDržavni Moskovski arhitektonski institut uradio je kompletnu projektnu dokumentaciju, izrazivši veliko zadovoljstvo zbog doprinosa realizaciji tog projekta.\n„Već su počeli zemljani radovi na kojima još radimo i cilj je da na stogodišnjicu ubistva carske porodice Romanovih, u julu ove godine, osvetimo temelje. Tom prilikom biće organizovan veliki kulturni događaj u kome će aktivno učestvovati i predstavnici Moskovske patrijaršije i ruske vlade. Već imamo potvrdu da će u Banjaluku doći visoke zvanice“, ističe jerej Miladin Mitrović.\nOn napominje da je reč o projektu koji je aktivno podržan i od strane grada Banjaluke, vlasti Republike Srpske, Eparhije banjalučke, naroda, tako i Moskovske patrijaršije, Ruske Federacije i ljudi koji su zainteresovani za njegovu realizaciju.\nNa pitanje kada je predviđeno da radovi budu završeni, starešina Hrama svetog Vasilija Ostroškog u Banjaluci, koji je zadužen i za izgradnju novog srpsko-ruskog hrama, kaže da to nije precizirano jer je to teško prognozirati.\n„Na građevinskom odboru smo doneli odluku da treba da svetimo temelje na dan stogodišnjice ubistva carske porodice Romanov, a posle ćemo videti kojim intenzitetom će teći radovi“, kaže jerej Miladin Mitrović za Sputnjik.\nStravični detalji: Ubio brata pa izvršio samoubistvo, pre šest godina…\nNikolić:Srbija se mešala u izbore u CG, to priznao Abazović\nEK:12,8 miliona evra za operacije bugarske granične policije\nSakelaropulu u poseti Kipru između 21. i 23. septembra\nMUP: Za dva dana izbilo 56 požara u Crnoj Gori\nParada ponosa u HR, traži se promena ustava, tu i Milošević\nMostar: Povređen nakon aktiviranja ručne bombe


Radnici uz pomoć policije ušli u "Farmland" (FOTO) - INFORMACIJA JE KAPITAL - Capital.ba\n31. okt. 2018. 15:01 Objavljeno u OSTALO\nBANJALUKA – Bivši radnici Govedarske farme „Farmland“ iz Nove Topole ušli su uz pomoć sudske policije u to preduzeće gdje će pokušati da zaplijene imovinu i naplate oko 300.000 KM koje im firma duguje, a za koje imaju pravosnažne presude, javlja novinar CAPITAL-a.\nCAPITAL je juče objavio da radnici sa sudskom policijom planiraju da uđu u krug preduzeća.\nRadnici sa kojima smo razgovarali skepticni su da ce uspjeti išta naplatiti jer je, kako kazu, sva imovina pod hipotekom.\nUlazak radnika sa policijom u “Farmland” prošao je bez problema i radnik koji čuva to preduzeće nije im branio ulazak.\nAdvokat radnika Miroslava Drinić rekla je juče za naš portal da je izvršni postupak pokrenut na osnovu rješenja o izvršenju koje je Osnovni sud u Gradišci donio još krajem prošle godine.\nKazala je i da su radnici već jednom pokušali da uđu u firmu, ali da im to nije bilo dozvoljeno, zbog čega su odlučili da traže pomoć sudske policije.\nKljučne riječi: farmland, izbor, izdvajamo, presude, prinudna naplata, radnici, sudska policija, vazno


CPT: U fokusu Briselskog dijaloga političke, a ne životne teme\nIstraživanje ’’Briselski sporazum – neobrađene teme’’ koje sprovodi Centar za mir i toleranciju, u saradnji sa RTV Herc u Štrpcu pokazuje da postoji veliki raskorak između želja, interesa i stavova srpskih društvenih činilaca na Kosovu u odnosu na stavove srpske političke elite, kako u Beogradu, tako i u Prištini.\nIzvršni direktor Centra za mir i toleranciju Nenad Maksimović (Foto Kim)\n“Teme koje su građanima najviše bitne nisu na adekvatan način bile obrađene u okviru Briselskog dijaloga, jer su se Priština i Beograd više bavile političkim stvarima, štriklirajući tako svoje obaveze prema Evropskoj uniji, a ne suštinskim i životnim pitanjima”, rekao je gostujući u programu Radija Kim izvršni direktor Centra za mir i toleranciju Nenad Maksimović, ukazujući na niz primera kršenja elementarnih ljudskih prava i slučajeve institucionalne diskriminacije.\nU istraživanju i javnim debatama sprovedenim u okviru projekta simoblično nazvanog “Slon u sobi” su analizirani propisi koji se odnose, između ostalog, na pravilnu upotrebu srpskog jezika u prevodima zakona na Kosovu, nezavisni TV kanal na srpskom jeziku, kao i na zapošljavanje Srba u javnim preduzećima i institucijama. U oblasti ekonomskog razvoja analizirana je nezaposlenost, ekonomska izolovanosti, donatorske politike i investitorske klime.\nKako je zaključeno, priznavanje diploma na svim obrazovnim nivoima, integracija kao strah srpske zajednice i menadžment u obrazovanju su ključna pitanja koja se tiču budućnosti obrazovnog sistema srpske zajednice na Kosovu.\nIstraživanje je dalo i odgovarajuće preporuke.\n“Tako, na primer, u pogledu prava na upotrebu jezika kosovskom zakonodavcu smo savetovali da je neophodno da se izvrše izmene i dopune postojećeg zakona da bi se sprečili slučajevi ambivalentnog tumačenja propisa i inicirali da se u tekst ugradi odreba o korišćenju ćirilice u službenoj upotrebi na Kosovu, kao pisma sprske zajednice”, navodi Maksimović.\nU projektu su predložene druge konkretne mere od značaja za princip ravnopravnosti građana, a jedna od njih je da se javni oglasi vezani za posao, obavezno objavljuju u elektronskim medijima na srpskom jeziku, a ne, kako je sada regulisano zakonom, u dnevnim novinama na srpskom, budući da takva izdanja na Kosovu ne postoje.\nProjekat “Briselski dijalog – neobrađene teme” je podržala Kosovska fondacija za otvoreno društvo u okviru programa ’’ Zastupanje i uključivanje građana u donošenju odluka kroz analizu i proaktivno novinarstvo’’.\nCilj ovog projekta je da doprinese rešavanju problema srpske zajednice na Kosovu u okviru tema koje Briselski sporazum ne obrađuje ili nedovoljno obrađuje. Projektni zadatak je bio i povećanje uticaja samih građana na rešavanje problema u oblasti zaštite prava manjinskih zajednica, razvoja ekonomije i budućnosti obrazovanja.


Marin le Pen predstavlja platformu za predsedničke izbore\nBeta 4. februara 2017. 12:45\nPredsednica ekstremno desničarske stranke Nacionalni front Marin le Pen danas je predstavila političku platformu „napravljeno u Francuskoj“ (made in France) sa kojom će nastupiti na predstojećim predsedničkim izborima.\nPlatforma „napravljeno u Francuskoj“ znači da će Francuska čuvati svoje granice, trošiti svoju valutu i da njen identitet neće promeniti migranti, izbeglice niti globalizacija.\nLiderka nacionalnog fronta ovog vikenda u Lionu počinje zvaničnu kampanju za predsedničke izbore koji će se održati izmedju 23. aprila i 7. maja.\nSudeći po anketama, po kojima je favorit u prvom krugu izbora, Marin le Pen nije mogla da izabere bolji trenutak za početak kampanje, navodi agencija AP.\nOdluka Velike Britanije da izadje iz EU i izbor Donalda Trampa za predsednika SAD mogli bi da inspirišu potencijalne birače i podignu moral njenih pristalica koji prisustvuju stranačkom skupu u Lionu.\nMarin le Pen je nedavno rekla u jednom intervjuu da ceo svet, posle Bregzita i Trampa, počinje da bude svestan onoga što je pričala godinama.\nOna je odbacila model „ultra liberalne“ ekonomije, globalizaciju, otvorene granice i „masovnu migraciju“, pre svega muslimana. Prema njenom mišljenju, imigranti otimaju posao Francuzima, povećavaju opasnost od terorizma i, kao kradljivac u noći, kradu francuski identitet.\nPredsednica Nacionalnog fronta poručila je svojim pristalicama da će se to promeniti, ako ona pobedi na predsedničkim izborima.\nMarin le Pen ovog proleća će se drugi put kandidovati za predsednika Francuske, nakon što je 2012. godine zauzela treće mesto na izborima.


Izrael je blokirao Pojas Gaze 2007. godine\nIzraelska blokada Pojasa Gaze, kojim rukovodi Hamas, do sada je toj teritoriji nanijela ekonomsku štetu od 16,7 milijardi dolara, produbila siromaštvo i izrazito povećala nezaposlenost, navodi se u izvještaju Ujedinjenih naroda, u kojem se Tel Aviv poziva da okonča blokadu te palestinske teritorije.\nIzvještaj Konferencije UN-a za trgovinu i razvoj još je jedan u nizu poziva i kritika brojnih međunarodnih organizacija upućenih Izraelu povodom dugogodišnje blokade palestinske teritorije, prenosi Tanjug.\nIzrael je blokirao Pojas Gaze 2007. godine, nakon što je Hamas, pokret koji se protivi postojanju izraelske države, nasilno preuzeo kontrolu nad tom teritorijom od međunarodno priznate Palestinske uprave, podsjeća AP.\nKažnjavanje stanovnika Gaze\nIzraelskim mjerama, u kombinaciji s restrikcijama koje je Pojasu Gaze nametnuo susjedni Egipat, godinama se strogo kontrolira promet ljudi i dobara na toj palestinskoj teritoriji.\nIzrael blokadu obrazlaže nastojanjima da spriječi Hamas, neprijatelja s kojim se do sada suočavao u tri rata, u navodnom jačanju vojnih kapaciteta.\nBrojni kritičari, međutim, tvrde da potez Izraela, pored toga što je doveo do kažnjavanja oko dva miliona stanovnika Pojasa Gaze, nije doveo ni do kakve promjene kada je riječ o načinu finkcioniranja Hamasa.\n“Rezultat je da je regionala ekonomija Gaze dovedena do ivice kolapsa i da je izolirana od palestinske ekonomije i ostatka svijeta”, navodi se, pored ostalog, u izvještaju agencije UN-a.\nAkcija je uslijedila nakon ispaljivanja dvije rakete na Izrael iz Pojasa Gaze, tvrdi vojska.


Javno mnjenje Srbije o kovidu-19 – Top vesti\nSredinom septembra ove 2020. godine, istraživački tim IIC Demostat realizovao je putem neposrednog ličnog intervjua (face to face), u okviru jedne omnibus ankete, istraživanje odnosa građana Srbije prema pandemiji korona virusa, na uzorku od 1200 ispitanika.\n1Piše: Srećko Mihailović / Demostat 01. novembra 2020. 18.10\nStrah od korona virusa ja najređi kod ispitanika u uzrastu 25-34 godine: 16%, a potom raste sa godinama: 17% – 25% – 31% i najviše kod onih sa 65 i više godina; izvan ovog trenda su najmlađi ispitanici (18-24 godine) kod kojih korona zabrinjava gotovo svakog četvrtog (23%) – njih korona zabrinjava a ne plaši.\n– Koeficijent kontingencije između uzrasta ispitanika i zabrinutosti zbog korone iznosi 0,32. Obim zabrinutosti zbog korone je obrnuto proporcionalan obrazovnom nivou građana. Zabrinutost je najveća kod ispitanika sa osnovnom školom i manje, a potom opada: 36% – 30% – 24% – 18%. Kada je reč o radnom statusu ispitanika (Ck=0,38) zabrinutost je najmanja kod vlasnika firmi (15%) i zaposlenih u privatnom sektoru (19%), a najčešća kod penzionisanih radnika (34%) i domaćica (48%).\nČitav tekst možete da pročittate na portalu Demostat\nDemostat, javno mnjenje, Korona virus, pandemija, televizija\nPrethodna objava Nepotrebne izjave Đokovića\nSljedeća objava Kako tačno funkcionišu izbori u Americi?


Upozorenje meteorologa: Očekuju nas obilne padavine, moguće IZLIVANJE REKA • Poportal\nPrema najavi iz RHMZ, na slivu Kolubare sa pritokama, Jadru sa pritokama, Ljuboviđi, gornjem toku Zapadne Morave sa pritokama, Limu i Ibru sa pritokama vodostaji će u ponedeljak i utorak biti u umerenom i većem porastu bez dostizanja upozoravajućih nivoa.\nI kiša i zahlađenje\nRHMZ izdao je upozorenje na obilne padavine koje se u Srbiji očekuju sutra. Obilna kisa u ponedeljak najpre se očekuje na zapadu i jugozapadu Srbije i to od 20 do 50 mm za 24 cas, lokalno i više, navodi se u saopštenju.\nPosle podne, uveče i u toku noći ka utorku padavinska zona širiće se preko centralnih krajeva ka istoku. Prestanak kiše predviđa se u utorak ujutro na jugozapadu, a sredinom dana i u ostalim krajevima.\nRHMZ navodi da će sutra u Srbiji pored obilne kiše doći i do zahlađenja. Najniža temperatura od 8 do 13, a najviša od 12 na zapadu i severozapadu do 23 na jugoistoku. Na visokim planinama u toku noći između ponedeljka i utorka moguć je i sneg.\nU Požarevcu će sutra biti oblačno i hladno sa obilnom kišom, naročito posle podne, uveče i tokom noci. Temperatura bez većeg kolebanja od 13 do 15 stepeni.\nĐurić: Za manje od dva dana pašće više kiše nego za ceo oktobar\nI prema prognozama meteorologa Đorđa Đurića, od ponedeljka pre podne do utorka pre podne očekuju nas obilne padavine, u nekim krajevima za manje od dva dana pašće više kiše nego za ceo oktobar.\nKako navodi Đurić, u većem delu Srbije očekuje se da padne od 20 do 60 mm kiše po kvadratnom metru, lokalno i preko 70 mm, a na području Beograda od 30 do 50 mm.\nDakle, ponegde će za nešto više od 24 sata pasti više kiše nego tokom celog oktobra, a prosčena količina padavina za mnoge predele Srbije i za Beograd tokom oktobra je oko 50 mm. Beograd je pre dva dana već dobio 35 mm za nešto manje od 20 sati.\nNajava isključenja električne energije na području Braničevskog okruga\n02/03/2020 02/03/2020 P.Radovanović


Deca od tri godine počeće da primaju vakcine protiv koronavirusa u Kini, gde je 76 odsto stanovništva u potpunosti vakcinisano.\nLokalne gradske i pokrajinske vlasti u najmanje pet provincija objavile su poslednjih dana obaveštenja u kojima se navodi da će deca od 3 do 11 godina morati da se vakcinišu.\nU Kini je u poslednja 24 časa registrovano 35 novih slučajeva, saopštila je Nacionalna zdravstvena komisija.\nKina je tokom pandemije primenjivala restrikcije, karantine i obavezno testiranje na virus i uveliko je iskorenila slučajeve lokalne infekcije, dok je potpuno vakcinisano 1.07 milijardi ljudi u populaciji od 1.4 milijarde.\nOva država je u junu odobrila dve vakcine, vakcinu “Sinofarm” sa Pekinškog instituta za biološke proizvode i “Sinovak” za decu uzrasta od 3 do 17 godina, ali trenutno vakciniše samo decu od 12 i stariju.\nkina/tri godine/vakcinacija dece


Vesti online / Vesti / Srbija / Pomagao izbeglicama pa otišao "na doboš"\nPomagao izbeglicama pa otišao "na doboš"\nZbog duga za električnu energiju u iznosu od 248.000 dinara, koji su napravile izbeglice iz Hrvatske, Milosav Milanović (65) iz Gornjeg Milanovca odlučio je da proda svu imovinu domaćinstva u selu Cerova pod Rudnikom.\nKako je Milanović rekao, u avgustu 1995. godine dao je porodicama Krnjajić i Drljača iz Dvora na Uni, sa 12 članova, komplteno domaćinstvo koje ima osam zgrada i šest hektara zemlje, ali samo da plaćaju potrošnju struje i telefon.\nOn je naveo da su mu stanari govorili da uredno plaćaju struju, sa malim kašnjenjem, ali 2002. godine su se odselili u Australiju kada je obavešten da dug nije plaćen i da to mora da uplati ili sledi tužba i prinudna naplata.\n"Obilazio sam sve humane ustanove u ovom kraju ali niko neće da plati, a za to je najodgovorniji Milan Aleksić šef Elektrodistribucije u Gornjem Milanovcu koji je sve to znao, a nije ih isključio ili me obavestio, već sam zapao u dugove tuđom drskošću", kazao je Milanović.\nOn je postavio ogroman pano na kojem piše da prodaje domaćinstvo za 2.500 evra, da bi platio tuđu potrošnju električne energije na kome je objavio i imena pojedinca koji su, prema njegovom mišljenju, odgovorni za sadašnju situaciju.\nProzvani Aleksić rekao je da je struja ovom domaćinstvu isključena pre tri godine i da on sa dugovima nema ništa, jer je samo očitavao potrošnju.


Petrović: Uhapšeno 180 ljudi zbog zloupotreba u poljoprivredi\nHomePoljoprivredaPetrović: Uhapšeno 180 ljudi zbog zloupotreba u poljoprivredi\n29/10/2021Redakcija BALKAN TVPoljoprivreda, Vesti0\nDo sada je zbog zloupotrebe podsticaja u poljoprivredi uhapšeno 180 osoba, izjavila je direktorka Uprave za agrarna plaćanja Biljana Petrović na okruglom stolu „Kako se troši budžetski novac u poljoprivredi“, u organizaciji Udruženja novinara Srbije (UNS).\nPetrović je, govoreći o uhapšenim korisnicima usluga Uprave za agrarna plaćanja, rekla da se najčešće dešavalo da su oni podnosili zahtev za podsticaj uz falsifikovanu dokumentaciju, odnosno da je kontrolom utvrđeno da nisu imali ispravne račune ili fiskalne račune, garancije ili izvode iz banaka.\n„Time se od marta bavi i Radna grupa u okviru ministarstva poljoprivrede, šumarstva i vodoprivrede, koja je uspostavila saradnju sa policijom“, rekla je Petrović.\nPetrović je objasnila da se, kada je reč o podsticajima za nabavku poljoprivrednih mašina, gde je maksimalni iznos podsticaja milion i po dinara po poljoprivredniku, u većini slučajeva desilo da je inspekcija izvršila kontrolu pre isplate podsticaja, kako bi utvrdila da li je ta mašina uopšte nabavljena.\n„Dešavalo se i da kontrolu uradimo i posle isplate podsticaja, pa kada utvrdimo da nema mašine za koju je aplicirano, protiv takvih korisnika se podnose krivične prijave a njihov status postaje pasivan“, navela je direktorka Uprave za agrarna plaćanja.\nNaglasila je da, kada su u pitanju subvencije za proizvodnju voća, u kontrolu uvek izlazi pre isplate kako bi se utvrdilo da li se sadnice nalaze na zemljištu.\nSavetnik za medije ministra poljoprivrede Igor Grabež dodao je da se broj uhapšenih zbog zloupotreba u poljoprivredi kreće oko 300 kada se uzmu u obzir i hapšenja zbog utaje poreza, pokušaja reeksporta, i naglasio da su među uhapšenima bili i zaposleni u državnim organima.\n„To je dokaz da ministarstvo namerava da takvim radnjama, koje štete državi i poljoprivrednicima, maksimalno stane na put“, poručio je Grabež.\nOkrugli sto u organizaciji UNS realizuje se u okviru projekta „Tragom budžetskog novca – novinari istražuju, a građani saznaju kako se troši novac u poljoprivredi“ koji je podržao UNDP.\nDodik sa Čovićem: Svaki narod treba da bira svoje političke predstavnike\nĐoković u Nici u društvu Dešana i Medvedeva


ZAKON O IZMENAMA I DOPUNAMA ZAKONA O JAVNOM BELEŽNIŠTVU: OD MAJA 2016. GODINE KOD NOTARA ćE BITI MOGUćE IZVRšITI OSTAVINSKU RASPRAVU. GRAđANI ćE ZAHTEV ZA RASPRAVU ZAOSTAVšTINE PODNOSITI SUDU, A SUD ćE GA DODELITI JAVNOM BELEżNIKU\nOd maja 2016. godine ostavinske postupke građana, umesto sudova, trebalo bi da počnu da rešavaju javni beležnici, u skladu sa preporukom Vrhovnog kasacionog suda (VKS), a u cilju rasterećivanja rada sudova.\nZakon o izmenama i dopunama Zakona o javnom beležništvu ("Sl. glasnik RS", br. 106/2015) propisao je da sud, ako za to ne postoje smetnje, poverava sprovođenje ostavinske rasprave javnom beležniku koji je sačinio smrtovnicu.\nPomoćnik ministra pravde, Nela Kuburović, rekla je da su sudovi i do sada mogli da javnim beležnicima prenose u nadležnost ostavinske postupke, mada je to zavisilo od volje suda.\n"U praksi su sudovi beležnicima davali da sastavljaju samo smrtovnice", navela je Kuburovićeva i ukazala da se, s obzirom na preporuku VKS da od 1. maja sudovi delegiraju nadležnost u ostavini radi rasterećenja obima posla, očekuje da će im nadalje prebacivati na rešavanje ostavinske predmete.\nKuburovićeva je napomenula da su beležnici prošli obuku za postupanje u ostavinskim postupcima koju je organizovala Pravosudna akademija, kao i da je Ministarstvo pravde utvrdilo Javnobeležničku tarifu javnog beležnika kao poverenika suda u postupku za raspravljanje zaostavštine ("Sl. glasnik RS", br. 12/2016), koja je čak niža od sudske.\nPredsednik VKS, Dragomir Milojević, smatra da će ovo rešenje biti mnogo bolje za građane. "I ja lično čekam da to pređe na beležnike, pa da i ja neke moje ostavine završim. Mislim da će biti efikasnije jer su sudovi prenatrpani ostavinskim predmetima", naveo je Milojević i napomenuo da postupanje beležnika neće biti skuplje od postupanja suda.\nU Srbiji se inače godišnje vodi između 130 i 150 hiljada ostavinskih rasprava u vanparničnom postupku, a bez završene ostavine naslednici ne mogu da raspolažu imovinom ostavioca pokojnika. Ne mogu da je prodaju jer se ne vodi na njih, ne mogu na nju ni da stave hipoteku i uzmu kredit.\nIzvor: Vebsajt Politika, 04.05.2016.


Otac Grete Tunberg: Ona je srećna, ali brinem zbog zlostavljanja - Sputnjik Srbija\n21:54 14 Avgust 2020\n12:54 30.12.2019 Preuzmite kraći link\nSvante Tunberg je rekao za Bi-Bi-Si da „nije podržavao“ to što je njegova ćerka preskakala časove u školi zbog borbe za očuvanje klime.\nOn je kazao je da je Greta mnogo srećnija od kada je postala aktivistkinja, ali da brine zbog „mržnje“ sa kojom se suočava.\nSvante Tunberg je rekao da se njegova ćerka borila sa depresijom tri ili četiri godine pre nego što je počela da izostaje iz škole.\n„Ona je prestala da govori... prestala je da ide u školu“, rekao je on i dodao da je bila noćna mora kada je odbijala da jede.\nDa bi joj pomogao da se oporavi, Svante Tunberg je provodio više vremena sa Gretom i njenom mlađom sestrom Beatom u njihovom domu u Švedskoj.\nGretina majka, operska pevačica i bivša učesnica „Evrovizije“ Malena Ernman, otkazala je ugovore kako bi cela porodica mogla da bude zajedno.\nPorodica je tražila i pomoć lekara, rekao je Tunberg.\nGreti je dijagnostikovan Aspergerov sindrom, oblik autizma, pre četiri godine.\nGreta roditeljima: Veliki ste licemeri\nTokom sledećih nekoliko godina počeli su da raspravljaju i istražuju klimatske promene, a Greta je postajala sve strastvenija u rešavanju tog problema.\nKao „veoma aktivan“ zagovornik ljudskih prava, Greta je optužila roditelje da su „veliki licemeri“, rekao je njen otac.\n„Greta je rekla: ’Za čija se ljudska prava zalažete, pošto klimatsko pitanje ne shvatate ozbiljno‘“, objasnio je on.\n„Greta je rekla: "Za čija se ljudska prava zalažete, pošto klimatsko pitanje ne shvatate ozbiljno"“\nSvante Tunberg je kazao da je Greta dobila „energiju“ zbog promena u ponašanju svojih roditelja — njena majka je odlučila da ne putuje avionom, a njen otac je postao vegan.\nOn je, takođe, pratio svoju kćerku na put u Njujork i Madrid jedrenjakom, jer je ona odbila da tamo ide avionom zbog njegovog uticaja na životnu sredinu.\nGreta spasava klimu, otac spsasva Gretu\n„Sve sam to radio, znao sam da je to prava stvar, ali nisam to uradio da bih spasio klimu, učinio sam to da bih spasio svoje dete“, rekao je Svante Tunberg.\nPrema njegovim rečima, Greta se promenila i postala veoma srećna zbog svog aktivizma.\n„Mislite da ona nije obična, jer je posebna i veoma poznata i sve te stvari. Ali za mene, ona je obično dete, ona može da radi sve stvari kao i drugi ljudi“, rekao je Svante.\n„Ona pleše, smeje se mnogo, dobro se zabavljamo i na vrlo dobrom je mestu“, dodao je on.\nMeđutim, otkad je Gretin neodlazak u školu postao viralan, prema rečima njenog oca, ona je počela da se suočava sa zlostavljanjem od strane ljudi koji „ne žele da menjaju“ svoj način života kako bi spasili životnu sredinu.\nGreta je ranije izjavila da je na meti ljudi zbog „svog izgleda, odeće, ponašanja i različitosti“.\nNjen otac je rekao da ga posebno brinu „lažne vesti, stvari koje ljudi pokušavaju da izmisle, mržnja koja to stvara“.\nGreta — kritike su smešne\nMeđutim, on je dodao da se njegova ćerka bori sa kritikama izuzetno dobro.\n„Iskreno, ne znam kako to čini, ali ona se smeje sve vreme. Ona smatra da je to smešno“, rekao je Svante Tunberg.\nGretin otac je kazao da se nada da će u budućnosti stvari biti manje intezivne za njegovu porodicu i da će se Greta vratiti u školu, prenosi Tanjug.\nklimatske promene, Greta Tunberg